1. Arfaxad Medoen erregeak bada jarri zituen bere mendean erreñu asko; eta egin zuen erri txit sendo bat, zeñi ipiñi zion izena da Ekbatana,\n2. Zeñaen murruak egin zituen arri, eskuadran landuakin, zeñak zeuzkaten irurogei beso zabaleran, eta ogeita amar alturan, eta jaso zituen bere dorreak eun besoko alturaraño.\n3. Ziran oiek lau aurkezkoak, eta alde bakoitza zan ogei oin zabaleran, eta eman zien ateai dorreen altura.\n4. Eta, altsua bezela, alabatzen zituen bere ejerzitua, eta bere, gerrako gurdi ospatsuak.\n5. Bere erregetzaren amabigarren urtean bada, Nabukodonosor Asiriarren errege, Ninibeko erri andian erreñatzen zuena, gudatu zan Arfaxaden kontra, eta garaitu zuen\n6. Ragau deritzan zelai andian, Eufrates, eta Tigris, eta Jadasonen aldean, Eriok Elikoen erregearen zelaian.\n7. Orduan txit sendotu eta ospatsua egin zan Nabukodonosorren erreñua; eta arrotu zan bere biotza; eta bialdu ziozkaten mandatariak, Zilizian, Damaskon, eta Libanon bizi ziran guztiai,\n8. Eta Karmelon, eta Zedarren dauden guztiai, eta Galilean Esdrelongo zelai andian egotez arkitzen diranai,\n9. Eta Samarian, eta Jordango errekaren beste aldean Jerusaleneraño dauden guztiai, eta Jeseren lur guztira Etiopiako mugetaraño allegatu artean.\n10. Oiei guztioi bada bialdu ziozkaten mandatariak Nabukodonosor Asiriarren erregeak,\n11. Baña guztiak, elkar adituta, ezetz erantzun zien, eta bialdu zituzten esku utsakin, eta mezprezioz aurtiki zituzten berakgandik.\n12. Orduan aserreturik Nabukodonosor erregea lur guzti aren kontra, juramentu egin zuen bere tronuagatik, eta bere erreñuagatik, erreñu guzti oiei bengatuko zitzaiela.\n1. Nabukodonosorren erregetzako amairugarren urtean, lenbiziko illaren ogeita bigarrenean, iduki zuten batzarre bat Nabukodonosor Asiriako erregearen jauregian, erabakitzeko nola artuko zan benganza.\n2. Eta bildu zituen zar guztiak, eta bere agintari eta gerrari guztiak; eta agertu zien batzar ixillean, gogoan zeukan asmoa.\n3. Eta esan zien, bere agintaritzaren mendean lur guztia ipintzeko gogoa zeukala.\n4. Izanik guztien gogokoa adirazi zien itz au, Nabukodonosor erregeak ots egin zion Holofernes, bere ejerzituetako agintari nagusiari,\n5. Eta esan zion: Atera zaite sartaldeko erreñu guztien kontra, eta batez ere nere aginduak mezpreziatu dituzten aien kontra.\n6. Ez diozu barkatuko erreñu bati ere, eta erri sendo guztia nere mendean jarriko dezu.\n7. Orduan Holofernesek bildu zituen Asiriarren ejerzituko kapitanak, eta agintariak, eta autu zituen gerra onetarako, erregeak agindu zion bezela, eun eta ogei milla soldadu oñazko, eta amabi milla saietari zaldizko.\n8. Eta joanerazi zion gerra onetarako zeukan jende guztiari bere aurretik ezin kontatu zezakean gamelu talde batekin, ejerzituentzat asko ziran janari ugariakin, baitaere idiak, beiak, eta artaldeak ezin kontatu bestean.\n9. Agindu ere zuen biltzeko garia ugari Siria guztian, bera iragotzen zaneko.\n10. Baitaere artu zuen erregearen etxetik, urre eta zillar txit asko.\n11. Eta jarri zan bidean bera, eta ejerzitu guztia gurdiakin, eta zaldizko jendearekin, eta saietariakin, estalitzen zutela, langosten gisara, lurraren gaiña.\n12. Eta iragorik Asiriako mugak, allegatu zan Anjeko mendi andi, Ziliziaren ezkerretara daudenetara, eta sartu zan beren gaztelu guztietan, eta artu zituen erri eta toki sendotu guztiak.\n13. Eta desegin zuen Melothi erri txit ospatsua, eta arrapatu ziezten beren gauzak Tharsisko seme guztiai, eta Ismaelen seme, eremuaren aurkez, eta Zelongo lurraren egoerontz bizi ziradenai.\n14. Eta irago zuen Eufrates, eta etorri zan Mesopotamiara, eta desegin zituen an zeuden erri sendo guztiak, Manbreko errekatik itsasoraño.\n15. Eta alderri guzti aren jabe egin zan Ziliziatik Jafethen mugetaraño, zeñ dagoan Egoerontz.\n16. Eta eraman zuen Madiango jende guztia, eta ostu zituen beren ondasu guztiak, eta ezpataren puntatik irago zituen gogor egiten zioten guztiak.\n17. Eta oien ondoren jetxi zan Damaskoko zelaietara, gariak ebakitzeko denboran, eta su eman zien guztiai, eta arrasatu zituen zuaitz, eta masti guztiak.\n1. Orduan erri eta probinzia guztietako erregeak, eta prinzipeak, au da, Siria Mesopotamiakoak, eta Siria Sobalkoak, eta Ziliziakoak, bialdu zituzten beren mandatariak, zeñak joanik Holofernesen aurrera, esan zuten:\n2. Itzali bedi zure aserrea gure kontra, zeren obe da bizirik serbitu dezagula Nabukodonosor errege andia, eta egon gaitezela zure mendean, guztiok il, eta katiberioko atsekabeak sufritu baño.\n3. Zure agindura daude gure erri guztiak, gure etxe guztiak, gure mendi eta muñatz guztiak, eta kanpoak, eta idi, eta ardi, eta auntz, eta zaldi, eta gamelu talde guztia; gure ondasun guztiak, eta gure familia guztiak,\n4. Gure gauza guztiak egon bitez zure legearen mendean.\n5. Gu eta gure semeak, zure mendekoak gera.\n6. Atoz gugana jaun paketsua bezela, eta jarri gaitzatzu zu serbitzen, nai dezun eran.\n7. Orduan jetxi zan mendietatik zaldidiarekin, eta ejerzitu andiarekin, eta gelditu zan alderdi artako erri guztien, eta beretan bizi ziradenen jabe eginik.\n8. Eta erri guztietatik artu zituen gizon sendo, eta autuak gerrarako.\n9. Ain andia izan zan probinzia aien gañera erori zan izua, non, erri guztietan bizi ziran andizkienak, eta aberatsenak, alderatzen zanean, irtetzen zitzaiozkan bidera erriakin batean,\n10. Artzen zutela koroeakin, eta argi erazekiakin, dantzan ari ziradela danbolinen, eta txilibituen otsean.\n11. Baña oiek guztiak egiten bazituzten ere, ezin izan zuten bigundu bere bularreko gogortasuna.\n12. Zeren desegin zituen beren erriak, eta arrasatu zituen beren basoak,\n13. Zergatik Nabukodonosor erregeak agindu zion, guztiz desegin zitzala lurreko jainko guztiak, Holofernesen indarrak menderatzen zituen erreñu aiek, bera bakarrik jainkotzat iduki zezaten.\n14. Eta iragorik Sobalko Siria, eta Apamea guztia, eta Mesopotamia guztia, allegatu zan Idumeoetara Gabaako lurrera.\n15. Eta artu zituen beren erriak, eta gelditu zan an ogeita amar egunean, eta denbora onetan agindu zuen, bildu zedilla bere ejerzituko indar guztia.\n1. Aditu zituztenean bada gauza guzti oiek Israelko seme, Judeako lurrean bizi ziranak, bere etorreraren txit beldur izan ziran.\n2. Beren biotzak ikaratu eta izutu ziran, Jerusalenekin eta Jaunaren tenploarekin, beste erriakin eta beren tenploakin egin zuena bera, egingo ote zuen beldurrez.\n3. Argatik bialdu zuten jendea Samariako mugetara Jerikoraño, eta lendanaz artu zituzten mendien tontor guztiak.\n4. Eta murruz inguratu zituzten beren erriak, prestatzen zirala gerrarako.\n5. Baitaere Eliazim apaizak eskribatu zien Esdrelonerontz zeuden guztiai, zeñ dagoan Dothainen aldean zelai andiaren aurkez, eta irago al zitekean bideetan zeuden toki guztietakoai.\n6. Artu zitzatela mendietako igoerak, zeñatatik irago al zitekean Jerusalenera, eta jarri zitezela sendotuta, mendi artean egon zitzakean iragotzeko bide estuetan, berak zaitzeko.\n7. Eta egin zuten Israelko semeak, Eliazim Jaunaren apaizak agindu zien bezela.\n8. Eta erri guztiak ots egin zion Jaunari txit gogotik, eta umillatu zituzten beren animak barauakin, eta otoizakin, ala berak nola beren emazteak.\n9. Eta apaizak zilizioz jantzi ziran, eta aurrak jarri zituzten auzpez lurrean Jaunaren elizaren aurrean, eta Jaunaren aldarea zilizioz estali zuten.\n10. Eta guztiak ao batez ots egin, eta eskatu zioten Israeleko Jaun Jainkoari, arren ez dizaiozkateela kenduak izan beren semeak, ez ostuak beren emazteak, ez desegiñak erriak, ez profanatua santuarioa, ez berak ekarriak erreñuen burlagarriak izatera.\n11. Orduan Eliazim, Jaunaren apaiz nagusiak, inguratu zuen Israel guztia, eta itz egin zion,\n12. Esaten zuela: Jakin ezazute, Jaunak adituko dituela zuen erreguak, sendo irautzen badezute, barauak eta erreguak egiñaz Jaunaren aurrean.\n13. Oroitu zaitezte Moises Jaunaren serbitzariarekin, zeñak ez ezpataz gudatzen zala, baizik otoiz eginik erregu santuakin, garaitu zituen Amalektarrak. Zeñak itxedotzen zuten beren indarrean, eta beren sendotasunean, eta beren ejerzituan, eta beren ezkutuetan, eta beren gurdietan, eta beren zaldidian.\n14. Ala izango dirade Israelen etsai guztiak irauten badezute, asi dezuten lanbide onetan.\n15. Egiten ziezten izketa oiekin bada, irauten zuten Jaunari laguntasuna eskatzen, bere aurretik alderik egin gabetanik,\n16. Alako moduan, non, Jaunari holokaustoak eskeñtzen ziozkatenak ere, jartzen zituzten bere aurrean doañak, zilizioak gerrian zituztela, eta beren buruak autsez estalirik.\n17. Eta guztiak beren biotz guztitik erregututzen zioten Jaungoikoari, bisitatu zezala arren Israel bere erria.\n1. Eta gaztigua emana izan zitzaion Holofernes Asiriarren ejerzituko agintari nagusiari, Israelko semeak prestatzen zirala berari gogor egiteko, eta mendietako bideak artuak zeuzkatela.\n2. Eta aserreturik, txit sumindu zan, eta ots egin zien Moabko prinzipe guztiai, eta Ammontarren agintariai,\n3. Eta esan zien: Esan zadazute, ze erri dan, mendiak itxita dauzkan ori, edo ze uri diran bereak, nolakoak, eta zeñ andiak, nolakoa ere dan beren indarra, edo zenbat diran berak, edo zeñ dan bere tropen erregea:\n4. Eta zergatik, sortaldean bizi diran guztien artean, oiek mezpreziatu gaituzte, eta ez digute bidera irten, adiskideak bezela gu artzeko?\n5. Orduan Akior Ammonen seme guztien agintariak erantzuten zuela, esan zuen: Baldin ontzat badaukazu neri aditzea, ene jauna, zure aurrean egia esango det, mendietan bizi dan erri orren gañean, eta ez du irtengo nere aotik ziertoa ez dan itzek.\n6. Erri ori Kaldeoen jatorrikoa da.\n7. Bizi izan zan lenengo Mesopotamian, etzieztelako jarraitu nai, beren gurasoen, Kaldeako lurrean zeudenen, jaungoikoai.\n8. Utzirik bada beren gurasoen, jainko asko adoratzen zituztenen zeremoniak,\n9. Adoratu zuten Zeruko Jaungoiko bakar bat, zeñak agindu ere zien andik atera zitezela, eta bizi zitezela Txaranen. Baña nola gero etorri zan alderdi guzti artara gosete andi bat, jetxi ziran Egiptora; non lareun urteko denboran alako moduan ugaritu ziran, non, ezin kontatu zitekean erri bat egin zan.\n10. Eta nola Egiptoko erregeak gogor tratatzen zituen, eta zerabiltzan indarrez lanean buztiñean eta adrilluetan bere erriak egiteko, ots egin zioten beren jaunari, zeñak zauritu zuen Egiptoko lur guztia zorigaitz andi batzuekin.\n11. Atzenean ijitoak bota zituzten berakgandik. Baña ikusirik gelditu zirala plagak, nai izan zituzten berriz menderatu, eta jarri len bezelako katiberioan.\n12. Baña berak iges egin zuten, eta zeruko Jaungoikoak idiki zien itsasoa, alako moduan, non, alde batetik eta bestetik gogortu ziran urak murru bat bezela, eta berak irago ziran zijoazela itsasoaren ondotik oin leorrez.\n13. Eta persegitzen zieztela toki beratatik ijitoen ejerzitu ezin kontatu zitekean batek, urez estalia izan zan au, alako moduan non, bat bakarra ere etzan gelditu, gerokoai gertaera kontatzeko.\n14. Aterarik Itsasgorritik, gelditu ziran Sinako mendiko eremuetan, zeñaetan gizonik iñoiz ezin bizi zitekean, ez gizonen semek iñoiz atseden ere.\n15. An iturri mingoitzak gozotu zitzaiezten edateko, eta berrogei urteko denboran, artu zuten janaria zerutik.\n16. Sartu ziran toki guztietan, uztai gabe, saeta gabe, eta ezkutu gabe, eta ezpatarik ere gabe, beren Jaungoikoa gudatu zan berakgatik, eta izan zan garailari.\n17. Eta etzan izan iñor, gaitz egin zitzakiokenik erri oni, baizik utziten zionean berak, bere Jaun Jainkoa adoratzeari.\n18. Eta zenbat alditan adoratu zuten beren Jaun Jainkoa baño besterik, anbatetan arrapatu zieten zeukatena, eta izan ziran illak, eta irainez beteak.\n19. Baña zenbat alditan damutu ziran utzi ziotelako beren Jaungoikoa adoratzeari, zeruko Jaungoikoak eman zien gogor egiteko indarra.\n20. Atzenean berak menderatu zituzten kanaango, eta Jebusko, eta Ferezko eta Heteko eta Hebeko, eta Amorko erregeak, eta Hesebongo indartsu guztiak, eta gaurko egunean dirade beren lurren eta errien jabeak.\n21. Eta beren Jaungoikoaren kontra bekaturik egin ez duten artean, ongi joan zaie, zeren beren Jaungoikoak gorrotatzen du gaiztakeria.\n22. Eta urte gutxi dala ere, alde egiñik berak Jaungoikoak erakutsi zien bidetik, bertatik ibilli zitezen, izan ziran erreñu askok desegiñak gudetan, eta beretatik txit asko izan ziran katibu eramanak erri arrotzetara.\n23. Baña atzenean, oraindikan denbora gutxi dala, itzulirik beren Jaun Jaungoikoagana, biurtu ziran barreiatuak izan ziran toki guztietatik, eta bizi dira mendi guzti oietan, eta berriz dira Jerusalenen jabeak, non dagoan beren santukarioa.\n24. Orain bada, ene Jauna, arduraz jakin ezazu, beren Jaungoikoaren kontra bekaturik egin ote duten. Eta onela bada, guazen beren kontra, zeren ziertoro beren Jaungoikoak jarriko ditu zure eskuetan, eta zure eskubidearen uztarriaren mendean geldituko dira.\n25. Baña erri onek bere Jaungoikoaren kontra bekaturik egin ez badu, beren kontra ezin gogor egingo degu; zeren beren Jaungoikoak zaituko du, eta etorriko gera mundu guztiaren iseka izatera.\n26. Eta bukatu zituenean Akiorrek itz oiek, aserretu ziran Holofornesen andizki guztiak, eta il nai zuten, esaten ziela batak besteari:\n27. Zeñ da esaten duen au, Nabukodonosor erregeari eta bere ejerzituai aurkeztu datzazkiotekela Israelko semeak, arma gabeko, indar gabeko, eta soldadutzako gauzetan jakituria gabeko gizon batzuek?\n28. Ezagutu dezan bada Akiorrek nola engañatzen gaituen, igo gaitezen mendietara, eta beretatik bulardetsuenak katibu egiñak diradenean, orduan berakin batean izango da ezpataz iragoa.\n29. Mundu guztiak jakin dezan, Nabukodonosor dala lurreko erregea, eta ez dagoala bera baño besterik.\n1. Eta bukatu zituztenean berak itz oiek, Holofernesek, txit aserreturik, Akiorri esan zion:\n2. Profetizatu digukan ezkero esaten dikala, Israelko erria bere Jaungoikoak zaitua dikala, erakutsi dikikagun ez dagokala beste Jaungoikorik, Nabukodonosor baizik,\n3. Eta ezpataren puntatik iragotzen ditzakagunean aiek guztiak, gizon bat bakarra balitzatek bezela, orduan i ere, Asiriarren ezpataz illa izango aiz, eta Israel guztia irekin izango dek arras desegiña.\n4. Eta egiteakin ikusiko dek Nabukodonosor dikala lur guztiko Jauna. Orduan nere soldaduen ezpatak iragoko zetik ire saietsak, eta iragorik batetik bestera, eroriko aiz Israelko zaurituen artean, asnasarik onezkero artu ezinik, galtzen aizala berakin.\n5. Orain bada ire profezia ziertotzat badaukak, ez bedik mudatu ire arpegiko kolorea, eta bota ezak igandik urrutira, ire arpegia estalitzen dikan ubeltasun ori, sinistzen badek nere itz oiek ez zetitekala idukiko betetasuna.\n6. Jakin dezakan bada, berakgan batean sufrituko dekala esan dan guztia, orra emen non oraindandik izango aizan erri arekin bildua. Nere ezpatak ematen dizaiekatenean berai diña ditukan kastigua, i ere nastua izan adin benganzan.\n7. Orduan Holofernesek agindu zien bere morroiai, eldu zizaiotela Akiorri, eta eraman zezatela Betuliara, eta jarri zezatela Israelko semeen eskuetan.\n8. Eta Holofernesen morroiak eldurik Akiorri, joan ziran zelaitik, baña mendietara allegatu ziranean, atera ziran beren kontra aballariak.\n9. Baña berak alde eginik mendiaren alde batera, zuaitz bati lotu zioten Akior eskuetatik eta oñetatik, eta onela sokakin lotuta utzi zuten, eta beren Jaunagana itzuli ziran.\n10. Israelko semeak berriz, joan ziran beragana eta askatutzen zutela, eraman zuten Bethuliara, eta erriaren erdian jartzen zutela, galdetu zioten, zergatik Asiriarrak lotuta utzi zuten.\n11. Denbora artan ango prinzipeak ziran Ozias Mitxaren semea Simeonen tribukoa, eta Txarmi Gothoniel ere zeritzana.\n12. Zegoala bada Akior zarren erdian, eta jende guztiaren aurrean, esan zuen Holofernesen galdeetara erantzun zuen guztia; eta nola Holofernesen jendeak il nai izan zuen, ala itz egin zuelako;\n13. Eta nola Holofernesek berak, aserreturik, agindu zuen jarri zezatela Israeltarren eskuetan, iltzeko gero pena mota askoren indarrez, Israeltarrak garaituak ziranean, esan zuelako: Zeruko Jaungoikoa da Israelko semeen gordetzallea.\n14. Akiorrek gauza guzti oiek adirazirik, erri guztia auzpeztu zan lurrean beren arpegiaren gañean, adoratzen zutela Jauna, eta guztiak zotinka eta negarrez ari zirala, egin zituzten batean beren erreguak Jaunaren aurrean,\n15. Esaten zutela: Zeruko eta lurreko Jaun Jainkoa, begiratu zaiozu arren oien arrokeriari, eta itzuli itzatzu begiak gure umillaziora, eta ikusi ezazu zure santuen arpegia; eta adirazi ezazu ez dituzula utzitzen zugan itxedotzen dutenak, eta umillatzen dituzula berakgan ustea daukatenak, eta beren indarragatik arrotzen diranak.\n16. Ixildu ziranean bada negarrak, eta bukaturik erriaren otoiza, zeñak egun guztian iraun zuen, gozatu zuten Akior,\n17. Esaten zutela: Gure gurasoen Jaungoikoak, zeñaen eskubidea predikatu dezun, berak emango dizu ordañ au, zuk lenago ikusi dezazula beren galmena.\n18. Eta gure Jaun Jaungoikoak jartzen dituenean bere serbitzariak beren aukeran, zure Jaungoikoa ere bera izan dedilla gure erdian, ongien deritzazun eran, ala bizi zaitezten gurekin zu, eta zure guztiak.\n19. Orduan Oziasek, bukaturik batzarrea, artu zuen bere etxean, eta apari eder bat eman zion.\n20. Eta otseginik zar guztiai, iragorik barau denbora, elkarrekin jan zuten.\n21. Eta gero erri guztiari ots egin zitzaion, eta gau guztian egon ziran orazioan elizaren barrunen, Israelko Jaungoikoari laguntasuna eskatzen ziotela.\n1. Holofernesek berriz biaramonean agindu zien bere ejerzituai, aurreratu zitezela Betuliaren kontra.\n2. Zeuzkan bada eun eta ogei milla gerrari oñazko, eta ogeita bi milla zaldizko, kontatu gabe katibuen artetik artu zituen gizon aiek, eta probinzia eta errietatik indarrez eraman zuen gazteeri (sic) guztia.\n3. Guztiak batean prestatu ziran gudatzeko Israelko semeen kontra, eta etorri ziran mendiaren ertzetik, Dothainera begira dagoan altura bateraño, Belma deritzan toki batetik, Txelmon Esdrelonen aurkez dagoaneraño.\n4. Israelko semeak berriz ikusi zutenean jende talde ain andia, auzpeztu ziran lurrean, botatzen zutela autsa beren buruen gañera, gogo batekin erregututzen ziotela Israelko Jaungoikoari, agertu zizaiola bere urrikaltasuna bere erriari,\n5. Eta arturik armak, jarri ziran bide estuko bidetxigorrera dijoazen tokietan mendien artean, eta egon ziran zaitzen egun guzti artan eta gauean.\n6. Holofernesek berriz, zebillala inguruak aztertzen, arkitu zuen, barruna ura zeraman iturri bat zijoala, erritik kanpora egoearen aldetik zeukaten ur odi batetik. Eta agindu zuen ebaki zizaiotela ur odia.\n7. Alaere gelditzen ziran murruetatik urrutian gabe iturri batzuek, zeñatatik ikusten zan artzen zutela ura ixiltxorikan, obeto egarria gutxitzeko, kentzeko baño.\n8. Baña Ammontarrak eta Moabtarrak joan ziran Holofernesgana, esaten zutela: Israelko semeak ez dute ipintzen beren itxedopena beren lanzaetan, ez beren fletxetan, baizik beren gordeleku eta gazteluak dira mendi eta muñatz aldapatsu eta latzak.\n9. Garaitu ditzazun bada eskuartera allegatu gabe, jarri itzatzu zaitzalleak iturrietan, beretatik urik artu ez dezaten, eta ezpata gabe ilko dituzu, edo gutxienez egarriak estututa, ipiñiko dute zure eskuetan beren erria, zeñ mendietan dagoalako, uste dute, iñork ezin artu lezakeala.\n10. Ongi iritzi zitzaien itz oiek Holofernesi, eta bere agintariai, eta jarri zituen eun gizon iturri bakoitzaren inguruan.\n11. Eta egonik onela zaitzalleak ogei egunean, agortu ziran putzuak, eta Betulian bizi ziran guztiak bilduta zeuzkaten urak, alako moduan non, etzeukaten erriaren barrunen, egun bakar bateko egarria iltzeko bear zan urik ere, zeren ematen zitzaion erriari ura neurtuta.\n12. Orduan guztiak nastuta joanik Oziasgana, gizasemeak, eta emakumeak, gazteak eta aurrak, guztiak ao batez\n13. Esan zuten: Jaungoikoa izan bedi testigu zure eta gure artean, zeren zu zera gaitz oiek ekarri dizkiguzuna, Asiriarrakin pakearen gañean itzik egin nai izan ez dezulako, eta argatik Jaungoikoak utzi gaitu beren eskuetan.\n14. Eta alan ez daukagu orain nork lagundu, beren begien aurrean gaudenean egarriz itotzen, eta premia txit andian.\n15. Orain bada bildu itzatzute errian dauden guztiak, borondatez jarri gaitezen guztiok Holofernesen ejerzituaren mendean.\n16. Zeren obe da katibu bizitea, eta Jauna bedeikatu, il, eta mundu guztiaren lotsaria izatea baño, gure emazteak eta gure aurrak, gure begien aurrean iltzen ikusi ezkero.\n17. Eskatzen dizugu bada, jarririk testigutzat zerua eta lurra, eta gure gurasoen Jaungoikoa, zeñak kastigatzen gaituen gure bekatuen araura, bereala jarri dezazutela erria Holofernesen ejerzituaren eskuetan, eta laburtu bitez laster ezpataren puntaz gure pena, luzetzen diranak geiago eta geiago egarriaren berotasun andiarekin.\n18. Eta oiek esan zituztenean, asi ziran guztiak elizan negar eta alarau andiak egiten, eta ordu askotan ao batez deadarrez ots egin zioten Jaungoikoari, esaten zutela:\n19. Bekatu egin degu gure gurasoakin, gaiztoak izan gera, gaiztakeriak egin ditugu.\n20. Zu, biotzbera zeralako, errukitu zaite gurekin, edo gutxienez zerorrek kastigatu itzatzu gure gaiztakeriak; baña ez itzatzu arren utzi ezagutzen etzaituen erri baten eskuetan, zu aitortzen zaituztenak.\n21. Esan ez dezaten erreñuak, non dago beren Jaungoikoa?\n22. Eta ainbeste deadar eta negarrekin nekatuta, ixillik gelditu ziranean,\n23. Jaikitzen zala Ozias guztia negarretan urturik, esan zuen: iduki ezazute arren pazienzia, ene anaiak, eta itxedon dezagun Jaunagandik errukia bost egun oietan,\n24. Zeren bearbada bigunduko da bere aserrea, eta argieraziko dio bere izenaren gloriari.\n25. Iragorik ordea bost egunak ez badator laguntasunik, esan dezutena egingo degu.\n1. Itz oiek allegatu ziran Judith andre alargunaren belarrietara, zeñ zan Merarien alaba, Merari Idoxen semea, Joseren semea, Oziasen semea, Elairen semea, Jamnorren semea, Jedeonen semea, Rafaimen semea, Akitoben semea, Melkiasen semea, Enanen semea, Nathanfasen semea, Salathielen semea, Simeonen semea, Rubenen semea,\n2. Eta bere senarra izan zan Manases, zeñ il zan garagarrak igitaitzen diran egunetan.\n3. Zeren zegoala kanpoan, arin ibillierazitzen garibalak lotzen zituztenai, denbora sargoriko aize bat etorri zan, zeñak txit berotu zion bere burua, eta il zan Bethulia bere errian, eta an obiratua izan zan bere gurasoakin.\n4. Eta iru urte, eta sei illabete ziran, Judith beragandik alargun gelditu zala.\n5. Eta bere etxeko tokirik goratuenean egin zuen beretzat bizileku berezi bat, non bakartadean egon oi zan bere neskameakin.\n6. Eta iduki oi zuen bere gerrian zilizio bat, eta barautzen zan bere bizitzako egun guztietan, ez izanenean larunbatetan, eta ilberrietan, eta Israelko etxeko jai andietan.\n7. Eta zan txit galanta, eta bere senarrak utzi ziozkan ondasunak ugari, eta familia andia, eta lur barruti, abere beiki, eta artaldez beteak.\n8. Eta zan berau guztien artean txit ospatsua, zeren Jaungoikoaren txit beldur zan, eta etzuen beragatik iñork ere itz txar bakar bat esaten.\n9. Onek bada aditu zuenean Oziasek eskeñi zuela, iragorik bost egun emango ziela Asiriarrai erria, bialdu zuen ots egitera Txabri eta Txarmi gizon zarrai.\n10. Eta etorri ziran beragana, eta esan zien: Ze eskari da au, zeñatara baietza eman duen Oziasek, jartzeko erria Asiriarren eskuetan, bost egun barru laguntasunik ez badaukazute?\n11. Eta zeñ zerate zuek, ala Jauna tentatzen dezutenok?\n12. Ez da ori bere urrikaltasuna ekartzeko bidea, baizik biztutzeko bere aserrea, eta erazekitzeko bere sumintasuna.\n13. Zuek jarri diozute epea Jaunaren urrikaltasunari, eta izendatu diozute eguna zuen burutazioen araura.\n14. Baña Jauna sufritua dan ezkero, damutu gaitezen beraugatik, eta negarretan urturik, eskatu dizaiogun berari barkazioa.\n15. Zeren Jaunak ez du keiñatzen gizonak bezela, eta ez da ere bera aserrean erazekitzen gizonen semeak bezela.\n16. Argatik umillatu dizazkiogun berari gure animak, eta jarririk umiltasuneko espirituan bere mendekoak bezela,\n17. Negarrez esan dizaiogun Jaunari, nola dan bere borondatea, ala egin dezala gurekin bere errukitasuna, eta nola etsaien arrokeriak jarri dituen nastuak gure biotzak, ala gloriatu ere gaitezen gure umiltasunaz.\n18. Ez diegun ezkero jarraitu gure gurasoen bekatuai, zeñak beren Jaungoikoa utzi zuten, eta jainko arrotzak adoratu zituzten.\n19. Eta gaiztakeria augatik izan ziran jarriak beren etsaien ezpataren mendean, berak ostu ziezten zeuzkaten gauzak, eta lotsariz bete zituzten; guk berriz ez degu ezagutzen beste Jaungoikorik bera baizik.\n20. Itxedon dezagun bada umiltasunarekin bere gozotasuna, eta bengatuko du gure odola gure etsaiak gauzkaten naigabeetatik, eta azpiratuko ditu gure kontra jaikitzen diran erreñu guztiak, eta lotsariz estaliko ditu gure Jaun Jainkoak.\n21. Eta orain, ene anaiak, zuek zeraten ezkero Jaungoikoaren erriko zarrak, eta nola zuekgandik zinzilika dagoen beren anima, sendotu itzatzute beren biotzak zuen itzakin, oroitu ditezela gure gurasoak tentatuak izan ziradela, ikusteko, egiaz onratzen ote zuten beren Jaungoikoa.\n22. Oroitu bear dira, nola gure aita Abraham tentatua izan zan, eta nola naigabe askorekin probatua izan ezkero, Jaungoikoaren adiskide izatera allegatu zan.\n23. Ala Isaak, ala Jakob, ala Moises, eta Jaungoikoaren gogokoak izan ziran guztiak, naigabe askotatik irago ziran, beti leial irautzen zutela.\n24. Baña tentazioak Jaunaren beldurrarekin artu etzituztenak, baizik agertu zutenak beren eramanik eza, eta asi ziranak Jaunaren kontra murmurazio bidegabekoak egiten,\n25. Aingeru arrasariak arrasatuak izan ziran, eta sugez galduak izan ziran.\n26. Argatik bada ez gaitezen gu ari espa, eta murmurazioka, daramazkigun nekeakgatik.\n27. Baizik uste izanik kastigu oiek gure bekatuak baño txikiagoak diradela, sinistu dezagun, Jaunaren azoteak, zeñakin mendekoak bezela kastigatuak geran, etorri zazkigula ondu gaitezen, eta ez gure galmenerako.\n28. Eta esan zioten Oziasek, eta zarrak: Egia andia da esan dezun guztia, eta ez dago zure itzetan aitzakiatzeko gauzarik.\n29. Orain bada erregutu ezazu gugatik, andre santa, eta Jaungoikoaren beldurreko bat zeran ezkero.\n30. Eta Judithek esan zien: Ezagututzen dezuten bezela Jaungoikoarena dala orain esan dedana,\n31. Ala jakingo dezute ikusiaren gañera, Jaungoikoarena dala, egitea erabakita daukadana, eta bitartean erregutu zaiozute Jaungoikoari, egiztatu dezan nere asmoa.\n32. Zuek gau onetan egongo zerate atean, eta ni aterako naiz neskamearekin, eta otoiz egin ezazute, bost egun barru, esan dezuten bezela, Jaunak begiak itzuli ditzan Israelko bere erriaganontz.\n33. Baña ez det nai ibilli zaitezela aztertzen egitera noana, eta berriz abisatu zaitzadan bitartean, ez bedi beste gauzarik egin, baizik erregutu nigatik gure Jaun Jainkoari.\n34. Eta Ozias Judako prinzipeak esan zion: Zoaz ordu onean, eta Jauna zurekin izan bedi, bengatu gatzakizkioten gure etsaiai. Onenbesterekin, agur eginik, joan ziran.\n1. Oiek alde egin zutenean, Judith sartu zan bere oratorioan, eta zilizioz jantzirik, jarri zuen autsa bere buruaren gañean, eta auzpezturik Jaunaren aurrean, deadarrez erregututzen zion Jaunari, esaten zuela:\n2. Nere aita Simeonen Jaun Jaungoiko, eman ziñiona ezpata bat bengatzeko arako gizaseme arrotzez, zeñak griña zikin bat gatik, indarrez galdu eta desloratu zuten birjiña bat, lotsariz betetzen zutela.\n3. Argatik egin zenduena beren emazteak ostuak izan zitezela, eta beren alabak katiberiora eramanak; eta berai artuta gauza guztiak partitu ziñituena zure serbitzari, zure onraren zeloan erazekiak egon ziranai, lagundu zadazula arren, erregutuzen dizut, o nere Jaun Jainkoa, neri andre alargun oni.\n4. Zu zeran ezkero egin ziñituena anziña gauza aiek, eta gero beste batzuek egitea erabakita daukazuna, eta egin da zuk nai izan dezuna.\n5. Zeren zure bide guztiak prestatuak daude, eta zure probidenzian jarri dituzu zure erabakiak.\n6. Itzuli itzatzu bada orain zure begiak Asiriarren etzauntzetara, ontzat iduki zenduen bezela beste denbora batean, Egiptoarren etzauntzetara itzultzea, armakin korrika zijoazenean zure serbitzarien ondoren, itxedotzen zutela beren gurdietan, eta beren zaldidian, eta beren gerrarien ugaritasunean.\n7. Baña begiratu zenduen beren etzauntzen gañera, eta gelditu ziran illuntasunez inguratuak.\n8. Leizak geratu zituen beren oñak, eta urak estali zituzten.\n9. Ala izan bedi ere, Jauna, beren ugaritasunean itxedotzen duten, eta beren gurdietan, eta pikaetan, eta ezkutuetan, eta beren saietaetan, eta lanzaetan gloriatzen diran oiekin.\n10. Eta ezagututzen ez duten oiekin, zu zerala gure Jaungoiko, anziñatik ejerzituak desegiten dituzuna, eta izentzat daukazuna Jauna.\n11. Jaso ezazu zure besoa beste bein egin zenduen bezela, eta zure eskubidearekin desegin ezazu beren indarra. Erori bedi lurrera beren eskubidea zure aserrearen otsarekin, eskeñtzen duten ezkero zure eliza kutsutzea, eta zure izeneko tabernakuloa profanatzea, eta beren ezpatarekin botatzea zure aldarearen kantoea.\n12. Egizu, Jauna, bere ezpatarekin ebakia izan dedilla bere arrokeria.\n13. Izan bedi arrapatua nigan bere begietako txibistarekin, eta zauritu ezazu nire ezpañetako itz gozoakin.\n14. Jarri ezazu indarra nere biotzean, bera mezpreziatzeko, eta indarra, bera desegiteko.\n15. Zeren au izango da zure izenaren oroikarria, beera botatua danean emakume baten eskuz.\n16. Zeren ez dago zure eskubidea, Jauna, askotasunean, eta etzera ere gozatzen zaldidiaren indarrean, eta munduaren asieratik etziran izan zure gogokoak arroak, baizik beti izan zan zure gogokoa umillen eta otsanen eskaria.\n17. O zeruetako Jaungoikoa, uren Egillea, eta izatea daukaten gauza guztien Jauna, aditu ezazu, zuri erregututzen dizun, eta zure urrikaltasunetik guztia itxedotzen duen doakabe au.\n18. Oroitu zaite, Jauna, zure elkartasunarekin, eta jarri zazkidazu zuk itzak nere aoan, eta sendotu ezazu nere biotza lanbide onetan; zure etxeak iraun dezan zure santutasunean.\n19. Eta erreñu guztiak ezagutu dezaten, zu zerala Jaungoikoa, eta zu ez izanenean, ez dagoala besterik.\n1. Utzi zionean Jaunari ots egiteari, jaiki zan, Jaunaren aurrean auzpeztuta zegoan tokitik.\n2. Eta ots egin zion bere neskameari, eta jetxirik bere etxera, kendu zuen beragandik zilizioa, eta eranzi zituen bere alarguntzako soñekoak.\n3. Eta garbitu zuen bere gorputza, eta igortzi zan okendu balio andiko batekin, eta txirikordatu zuen bere buruko illea, eta jarri zuen bere buruan kofia txit eder bat, eta jantzi zituen bere galako soñekoak, eta ipiñi zituen zapatak bere oñetan, eta artu zituen eskumuturretakoak, eta besoapaingarriak, eta zarzilloak, eta errastunak, eta apaindu zan bere edergarri guztiakin.\n4. Gañera Jaunak geitu zion bere edertasuna: zeren apainduria guzti onen jatorria etzan aragiaren griña, baizik birtutea. Eta argatik Jaunak geitu zuen beragan edertasuna, alako moduan, non, zirudian guztien begietan edertasun berdiñik gabekoa.\n5. Eta eramanerazi ziozkan bere neskameari botella bete ardo, eta baso bete olio, eta iriña, eta pikupasak, eta ogiak, eta gazta; eta bidean jarri zan.\n6. Eta allegatu ziranean erriko atera, arkitu zituzten Ozias, eta erriko zarrak bere zai zeudela.\n7. Zeñak, ikusi zutenean, bere edertasunarekin txit mirarituak gelditu ziran.\n8. Baña ezerere galdetu gabe utzi zioten iragotzen, esaten zutela: Gure gurasoen Jaungoikoak eman dizazula bere grazia, eta sendotu ditzala bere indarrarekin zure biotzeko asmazio guztiak, zurekin gloriatu dedin Jerusalen, eta zure izena ipiñia izan dedin santuen eta justoen artean.\n9. Eta an zeuden guztiak, ao batez esan zuten: Ala izan bedi, ala izan bedi.\n10. Judit berriz Jaunari erregututzen ziola, atera zan ateetatik kanpora bere neskamearekin.\n11. Eta jetxitzen zala menditik beera egunsentiaren aldean, irten zizkioten bidera Asiriarren zentinelak, eta gelditu zuten esaten ziotela: Nondik zatoz? Eta nora zoaz?\n12. Zeñak erantzun zuen: Hebreotarren alaba bat naiz, eta berakgandik iges egin det, dakidalako zuen eskuak arrapatuko dituztela, zuek mezpreziatzen zaituztela, ez dutelako borondatez jarri nai izan zuen eskuetan, zuen aurrean urrikaltasuna arkitzeko.\n13. Argatik gogoratu zitzadan, eta esan nuen nere artean: Joan bear naiz Holofernes Prinzipearen aurrera, adiraztera Hebreotarren ezkutuko gauzak, eta erakustera, zeñ sarreratik arrapatu ditzaken, bere ejerzituko gizon bakar bat ere galdu gabe.\n14. Eta aditu zituztenean gizon aiek bere itzak, gelditu ziran bere arpegiari kontuz begira, eta beren begietan irakurtzen zan zeñ mirarituak zeuden; ain arrituak zeuden bere edertasunarekin.\n15. Eta esan zioten: Zure bizia salbatu dezu, gure jaunaren aurrera etortzeko asmo orrekin.\n16. Iduki ezazu bada ziertotzat, bere aurrean agertzen zeranean, ongi artuko zaituela, eta irabaziko dezula bere biotza. Eta eraman zuten Holofernesen etzauntzera, adirazten ziotela nor zan.\n17. Jarri zaneko Judit bere aurrean, bereala Holofernes gelditu zan bere begiakin lotua.\n18. Eta bere agintariak esan zioten: Nork idukiko du gutxitan Hebreotarren erria, zeñak dauzkaten emakume ain ederrak? Ez al dira emakume oiek, berak iduki ditzagun, gizon aien kontra gu gudatzeko duiñak?\n19. Ikusirik bada Juditek Holofernes eltxakenlean eseria, zeñ zan purpurazkoa, urrezko ariak eotzean bitartetan jarrita zeuzkana, eta esmeralda eta arri baliotsuz apaindua zegoana:\n20. Eta zuzendurik begiak Holofernesen arpegira, agur egin zion auzpezten zala lurrean, baña Holofernesen morroiak jaikierazi zioten, beren jaunak aginduta.\n1. Orduan Holofernesek esan zion: Zaude ardura gabe, eta kendu ezazu zure biotzetik beldur guztia, zeren nik ez diot beñere gaitzik egin, Nabukodonosor erregea serbitu nai duen gizoni.\n2. Eta zure erriak mezpreziatu ez banindu, ez nuen eskuan artuko nere lanza bere kontra.\n3. Baña orain esan zadazu arren, zergatik utzi dituzu berak, eta etorri zera gugana?\n4. Erantzun zion Juditek: Aditu itzatzu zure serbitzariaren itzak, zeren egiten badituzu zure serbitzariaren esanak, Jaunak emango dizu bukatuta lanbidea.\n5. Zeren bizi da Nabukodonosor lurreko erregea, eta bizi da bere eskubide zugan dagoena, kastigatzeko bidea uts eginda dijoazen guztiak, zeren ez bakarrik gizonak zugatik serbitzen duten, baita kanpoko abereak ere obeditzen diote.\n6. Bada zure animako prudenzia erreñu guztietan da zelebratua, eta mundu guztitik zabaldu da, zu bakarrik zerala ona, eta altsua bere erreñu guztian, eta zure soldadutzako jakinduria da alabatua probinzia guztietan.\n7. Ez daude ezjakiñean Akiorrek esan zuenaren gañean, ezta ere zuk berarekin egiteko agindu zenduenaren gañean.\n8. Zeren gauza ziertoa da, gure Jaungoikoa gure gaiztakeriak gatik dagoela aserretua, alako moduan non, bialdu duen erriari esatera bere profeten bitartez, utzitzen duela bere bekatuak gatik.\n9. Eta nola Israelko semeak dakiten beren Jaungoikoa ofenditua daukatela, zure beldurrez ikara daude.\n10. Gañera gosez amorratuak daude, eta urik ezagatik, illak bezela arkitzen dira.\n11. Atzenean erabaki dute iltzea beren abereak, beren odola edateko.\n12. Orobat beren Jaun Jaungoikoari konsagratutako gauzak, zeñai ukiturik ez egiteko agindu zuen Jaungoikoak, nola diran garia, ardoa, eta olioa, pensatu dute berak gastatzea, eta jan ta edan nai dute, eskuakin ukitu ere bear ez lioketena.\n13. Ezaguturik au nik zure serbitzari onek, iges nuen berakgandik, eta Jaunak bialdu nau auguztia (sic) zuri adiraztera.\n14. Zeren nik zure serbitzariak adoratzen det Jaungoikoa, orain zure mendean nagoanean ere; eta ala zure serbitzaria aterako da kanpora Jaungoikoari orazio egitera.\n15. Zeñak esango dit noiz kastigatu naiko dituen beren bekatuakgatik, eta ni etorriko naiz zuri adiraztera, eta ala neronek eramango zaitut Jerusalenen erditik, eta ikusiko dezu zure aurrean Israelko erri guztia, artzai gabeko ardiak bezela, txakur batek ere zure kontra zangarik egin gabe:\n16. Zeren oiek guztiak Jaungoikoaren pobidenziak esanak izan zazkit.\n17. Eta Jaungoikoa berakin aserretua dagoelako, nerau bialdua izan naiz gauza oiek zuri adiraztera.\n18. Eta itz guzti oiek izan ziran Holofernesen, eta bere morroien gogokoak, eta miraritutzen ziran bere jakinduriarekin, eta batak besteari esaten zion:\n19. Ez dago lurraren gañean au bezelako emakumerik lirañtasunean, edertasunean, eta izketa begiratuan.\n20. Eta Holofernesek esan zion: Ongi egin du Jaungoikoak bialtzea zu zure erriaren aurretik, zuk jarri dezazun gure eskuetan:\n21. Eta zure eskeñia ona dan ezkero, zure Jaungoikoak au egiten badit, bera izango da nere Jaungoikoa ere, eta zu izango zera andia Nabukodonosorren etxean, eta zure izena izango da aitatua mundu guztian.\n1. Orduan agindu zuen sartu zezatela bere tesoroak gordeta zeuden tokian, eta an gelditu zedilla, eta izendatu zuen bere maietik emango zitzaiona.\n2. Juditek erantzun, eta esan zion: Orain ezin jan nezake, neri emateko agintzen dezun gauza orietatik, etorri ez dedin nere gañera Jaungoikoaren aserrea.\n3. Eta Holofernesek esan zion: Eta zurekin ekarri dituzun gauza oriek aituko balitzazkizu, zer egingo dizugu?\n4. Eta Juditek esan zuen: Zure biziagatik juramentu egiten det, o nere Jauna, ez dituela gastatuko zure serbitzariak gauza guzti oiek, Jaungoikoak nere eskuz egin gabe, pensatu ditudan gauzak. Eta Holofernesen morroiak eraman zuten agindu zuen etzauntzera.\n5. Eta sartzen zanean eskatu zuen baimena, kanpora irtetzeko gauaz, eta egunsentia baño lenago orazio egitera, eta Jaunari erregututzera.\n6. Holofernesek bada agindu zien bere gelazaiai, utzi zizaiotela irtetzen, eta sartzen nai zuen bezela bere Jaungoikoa adoratzera, iru egunean.\n7. Eta irtetzen zan gauetan Betuliako ibarrera, eta garbitzen zan iturri batean.\n8. Eta igotzen zanean, erregututzen zion Israelko Jaun Jainkoari, zuzendu zezala bere bidea bere erria libratzeko.\n9. Eta biurturik bere etzauntzera garbituta, egoten zan an, aliketa, illuntzean janaria artzen zuen artean.\n10. Eta laugarren egunean Holofernesek eman zien apari bat bere etxeko serbitzariai, eta Uagao bere txikiratuari esan zion: Zoaz, eta ekarri ezazu emakume hebreotar hura, baimena ematera borondatez erabakitzera nerekin batean bizitea.\n11. Zeren gauza itsusia da Asiriarren artean, emakume batek gizon bati burla egitea, iristen duela bere eskuetatik libre irtetzea.\n12. Orduan Uagao sartu zan Judit zegoan tokira, eta esan zion: Ez bedi beldur izan, dama ederra, nere jaunaren etxera etortzen berak onratua izatera, eta berarekin batean jatera, eta pozez ardoa edatera.\n13. Erantzun zion Juditek: Nor naiz ni, nere jaunari kontra egiteko?\n14. Egingo det berak nai duen guztia, eta ongien deritzana, eta bere gogoko dan guztia, ori izango da neretzat oberena nere bizitzako egun guztietan.\n15. Jaiki zan bada, eta apaindu zan bere soñekoakin, eta sarturik, joan zan bere aurrera.\n16. Eta Holofernesen biotza txit mugitu zan; zeren aren gurarietan kiskaltzen zegoan.\n17. Eta Holofernesek esan zion: Edan ezazu orain, eta eseri zaite pozez jateko, zeren gogoan sartu zatzat.\n18. Eta Juditek esan zion: Edango det, jauna, zeren gaur artzen det nik gloria andiagoa, nere bizitzako beste egun guztietan baño.\n19. Artu zuen gero bere neskameak prestatu zionetik, eta beratatik jan eta edan zuen bere aurrean.\n20. Eta Juditgatik Holofernes txit poz zan, eta edan zuen ardoa neurrigabe, bere bizitza guztian iñoiz edan zuen baño geiago.\n1. Eta berandu egin zanean, arin joan ziran Holofernesen morroiak beren etzauntzetara, eta Uagaok itxi zuen gelako atea, eta joan zan.\n2. Zeuden berriz guztiak ardoz moskortuak.\n3. Eta Judit bakarrik zegoan gelan.\n4. Eta Holofernes zetzan oean, lo txit gogorrean moskor guztiz andi batekin.\n5. Eta Juditek esan zion bere neskameari, egon zedilla azeloan kanpoan gelako atean.\n6. Eta Judit zutik jarri zan oearen aurrean, otoiz egiten zuela negarrez, eta ezpañak ixillean mugitzen zituela,\n7. Esaten zuela: Israelko Jaun Jainkoa, indarra indazu, eta Jerusalengo zure erria goratzeko, eskeñi dezun bezela, nere eskuak egitera dijoazen lan oni ordu onetan begira zaiozu, eta egiztatu dezadan pensatu dedan lanbidea, sinisturik zure laguntasunarekin egin lezakeala.\n8. Eta oiek esanik, alderatu zan Holofernesen oearen oapuruan zegoan abera, eta beratatik zinzilika zegoan ezpata askatu zuen.\n9. Eta aterarik ezpata zorrotik, bere buruko illeetatik eldu zion, eta esan zuen: Nere Jaun Jaungoikoa, sendotu nazazu ordu onetan.\n10. Eta bi ots eman ziozkan lepoan, eta burua ebaki zion, eta abeetatik eltxakentzallea kendu zuen, eta bota zuen zorura bere gorputz moztua.\n11. Eta andik denbora gutxi barru irten zan, eta bere neskameari Holofernesen burua eman zion, eta agindu zion bere zakuan sartzeko.\n12. Eta atera ziran biak kanpora beren oituraren araura, oraziora joateko bezela, eta irago zituzten etzauntzak, eta inguruturik ibarra, allegatu ziran erriko atera.\n13. Eta Juditek urrutitik deadarrez esan zien murruetako bealariai: Ateak idiki itzatzute, zeren Jaungoikoa gurekin da, eta Israelen mirari bat egin du.\n14. Eta bealariak bere boza ezagutu zutenean, ots egin zieten erriko zarrai.\n15. Eta guztiak txikienetik andieneraño beragana korrika etorri ziran, zeren onezkero etzuten itxedotzen bera itzuliko zanik.\n16. Eta bizturik zuzi argiak bere inguruan guztiak jarri ziran, eta igorik bera toki goratuago batera, agindu zuen ixiltzeko. Eta guztiak ixildu ziranean,\n17. Onela itz egin zuen: Alabatu ezazute zuen Jaun Jainko, beragan itxedotzen dutenak, utzi ez dituena,\n18. Eta nere, bere mendeko onen bitartez egiztatu du bere urrikaltasun, Israeleko etxeari eskeñi ziona, eta nere eskuz gaurko arratsean bere erriaren etsaia il du.\n19. Eta Holofernesen burua zakutik aterarik, erakutsi zien, esaten zuela: Ara emen Holofernes Asiriarren ejerzituko agintari nagusiaren burua, eta ona emen bere eltxakentzallea, zeñaen barrunen zetzan dana moskortua, non gure Jaun Jainkoak emakume baten eskuz lepoa ebaki dion.\n20. Eta Jauna beragatik juramentu egiten dizutet, bere aingeruak gorde nauela, ala emendikan joaneran, nola an nengoala, baitaere andik onara itzulieran, eta ez duela permititu Jaunak ni bere serbitzaria kutsutua izan nendilla, baizik itzulierazi didala zuekgana bekatuaren mantxa gabetanik, pozez beteta, ikusirik nere Jaungoikoa garaipenarekin gelditzen dala, nik iges egin dedala, eta zuek libratuak gelditzen zeratela.\n21. Guztiok alabatu ezazute bere ontasunagatik, eta bere urrikaltasuna betikoa dalako.\n22. Orduan guztiak Jauna adoratzen zutela, esan zuten: Jaunak bere birtutearekin bedeikatu zinduen, zeren zure bitartez desegin dituen gure etsaiak.\n23. Eta Ozias Israelko erriko buruak esan zion: Jaun Jaungoiko goratuak bedeikatua zera zu, o alaba, lurreko andre guztiez gañetik.\n24. Bedeikatua, zerua eta lurra egin zituen Jauna, zeñak zuzendu zuen zure eskua, gure etsaien gidaren burua ebakitzeko,\n25. Zeren gaur zure izena ain ospatsua egin du, non, ez dioten utziko zure alabantzak adirazteari, geroko gizaldietan Jaunaren mirariakin oroitzen diran gizonak; zeren etzeran beldur izan, zure erriagatik zure bizia irriskuan ipintzen, ikusirik zure jendearen antsiak eta naigabeak, baizik gure Jaungoikoagana zuzendu zeralako, bere galmena galerazitzeko.\n26. Eta erri guztiak erantzun zuen: Ala izan bedi, ala izan bedi.\n27. Gero Akior, izanik deitua, etorri zan, eta Juditek esan zion: Israelko Jaungoiko, bere etsaiai bengatuko zitzaiela zuk esan zenduen ark, berak gaur arratsean nere eskuz sinist gogor guztien gidariari burua ebaki dio.\n28. Eta ezagutu dezazun ala dala, ona emen Holofernesen burua, zeñak bere arrokeriako mezprezioarekin Israelko Jaungoikoa mezpreziatu zuen, eta zu eriotzeaz keñatzen zinduen, esaten zuela: Israelko erria katibu egiña danean, aginduko det zure saietsak ezpataz iragoak izan ditezela.\n29. Eta ikusirik Akiorrek Holofernesen burua, beldurrez antsiatuta, lurrean erori zan bere arpegiaren gañean, eta kordegabetu zan.\n30. Baña berriz asnasa etorri zitzaionean eta beregandu zanean, auzpeztu zan Juditen oñetan, eta adoratu zuen, eta esan:\n31. Zure Jaungoikoak bedeikatua zera zu Jakoben tabernakulo guztietan, zeren zure izena aditua dan erreñu guztietan, Israelko Jaungoikoa zugatik izango da gloriatua.\n1. Eta esan zion Juditek erri guztiari: Aditu nazazute anaiak, buru au gure murruen gañean zinzilika jarri ezazute.\n2. Eta eguzkia irtetzen danean, artu bitza bakoitzak bere armak, eta ots andiarekin atera zaitezte, ez beera jatxitzeko, baizik berai erasotzera joango baziñate bezela.\n3. Orduan abanzadak korrika joan bearko dute beren agintari nagusia esnatzera gudarako.\n4. Eta beren kapitanak dijoazenean Holofernesen etzauntzera, eta buru gabe arkitzen dutenean, bere odoltzan sartu eta bustirik, geldituko dira izututa.\n5. Eta ezagutzen dezutenean igesi dijoazela, korrika joan zaitezte beren ondoren beldurrikan gabe, zeren Jaunaren laguntasunarekin puskatuko dituzute zuen oñen azpian.\n6. Orduan Akiorrek ikusirik Jaungoikoak Israelen alde egin zuen miraria, utzirik jentillen elizkizunak, Jaungoikoagan sinistu zuen, eta zirkunzidatu zan, eta gelditu zan Israelko erriaganatua, bere jatorri guztia gaurko eguneraño dagoen bezela.\n7. Eta eguna zabaldu zuenetik laster, Holofernesen burua murruen gañean zinzilika jarri zuten, eta bakoitzak bere armak artu zituzten, eta atera ziran kanpora ots eta deadar andiakin.\n8. Ikusirik au bealariak, Holofernesen etzauntzera korrika joan ziran.\n9. Eta etzauntzean zeudenak, alderaturik, eta otsak egiten zituztela gelaren sarreran, nai zioten berariaz loa galerazi, deitu gabe berari, otsarekin esnatu zedin.\n10. Zeren etzan iñor atrebitzen jotzen, ez idikitzen Asiriarren agintari nagusiaren gelako atea barrunen sartzeko.\n11. Baña etorririk ara kapitanak, eta tribunoak, eta Asiriako erregearen ejerzituko agintari andi guztiak, esan zieten gelazaiai:\n12. Sartu zaitezte, eta esnatu ezazute, zeren saguak beren zuloetatik atera dira, eta atrebitzen dira guri gudarako aup egiten.\n13. Orduan Uagao, sarturik gelan, gelditu zan zutik kortinaren aurrean, eta egin zituen txaloak bere eskuakin, zeren uste zuen Holofernes Juditekin lo zegoala.\n14. Baña nola belarriarekin azeloan jarrita ere etzuen aditzen mugimenturik txikienikan, lo dagoanak egiten duen bezela, alderatu zan geiago kortinara, eta au altxaturik, eta ikusirik Holofernesen gorputza buru gabe, lurrean zetzala, eta bere odolez dana bustita, asi zan egiten deadar eta negar andiak, eta bere soñekoak urratu zituen.\n15. Eta sarturik Juditen etzauntzean, etzuen arkitu, eta korrika atera zan kanpora jendeagana,\n16. Eta esan zuen: Hebreotar emakume batek lotsariz bete du Nabukodonosor erregearen etxea, zeren ona non datzan lurrean Holofernes buru gabe.\n17. Asiriako ejerzituaren prinzipeak au aditu zutenean, guztiak beren soñekoak urratu zituzten, eta guztiz beldurtu, eta ikaratu ziran, eta beren gogoak txit nastuak gelditu ziran.\n18. Eta etzauntzetako guztiak deadar ikaragarriak egiten asi ziran.\n1. Jakin zuenean ejerzitu guztiak Holofernes illa izan zala, gelditu ziran zoratuta, eta zer egin etziekitela, eta izu eta ikara bakarrarekin nastuta, etzuten arkitu biziarekin gelditzeko beste biderik, baizik iges egitea,\n2. Alako moduan non etzuen iñork bere aldekoarekin itzik egiten, baizik burua makurtuta, utzirik guztia, arin zebilzan iges egiteko Hebreotarrakgandik, zeñak beren kontra armatuak zetozela aditzen zuten, iges egiten zutela kanpoetako bideetatik, eta muñoetako bidetxigorretatik.\n3. Israeltarrak bada ikusirik igesi zijoazela, ondoren jarraitu zieten. Eta jetxi ziran tronpetak jotzen zituztela, eta deadar andiak egiten zituztela beren billa.\n4. Eta nola Asiriarrak barreiatuta zijoazen arin igesi, Israeleko semeak elkartuta jarraitzen zietela, zauritzen zituzten arkitu al zituzten guztiak.\n5. Eta Oziasek bialdu zituen mandatariak Israelko erri, eta probinzia guztietara.\n6. Onekin probinzia eta erri guztietako gazteri autatu guztia armakin atera zan etsaien ondoren, eta persegitu zieten ezpataz iragotzen zituztela erriaren atzeneko mugetara allegatu artean.\n7. Eta Betulian gelditu ziranak berriz, Asiriarren etzauntzetan sartu ziran, eta artu zuten aiek utzi zuten guztia, eta ongi zamatuak itzuli ziran.\n8. Berebat etsaia garaituta Betuliara itzuli ziranak, ekarri zuten berakin Asiriarrai artu zieten guztia, alako ugaritasunarekin, non, ezin zitezkean kontatu abereak, eta zamariak, eta trasteak. Eta ala, arrapatu ziotenarekin, guztiak txikienetik andieneraño gelditu ziran aberastuta.\n9. Eta Joakin apaiz nagusia, bere gizon zar guztiakin etorri zan Jerusalendik Betuliara, Judit ikustera.\n10. Eta aterarik Judit berari bidera, guztiak ao batez bedeikatu zuten esaten zutela: Zu zera Jerusalengo gloria, zu Israelko poza, zu gure erriaren onra,\n11. Gizonkiro portatu zeralako, eta biotz sendoa iduki dezulako, kastidadea maitatu dezulako, eta zure senarra baño beste gizonik ezagutu ez dezulako. Argatik Jaunaren eskuak ere sendotu zaitu, eta argatik beti bedeikatua izango zera.\n12. Eta erri guztiak erantzun zuen: Ala izan bedi, ala izan bedi.\n13. Eta ogeita amar egun ozta asko izan ziran Israelko erriarentzat, biltzeko Asiriarrak utzi zituzten gauzak.\n14. Holofernesenak bereak zirala ezagutu zan gauza guztiak, ala urrean, nola zillarrean, eta arri baliotsuetan, eta traste mota guztietan, Juditi eman zizkioten, guztia eman zion erriak.\n15. Eta guztiak, ala gizasemeak, nola emakumeak, neskatxak, eta mutillak, poztzen ziran organu eta zitara soñuetan.\n1. Orduan Juditek Jaunari kantatxo au kantatu zion, esaten zuela:\n2. Asi zaitezte Jauna alabatzen panderoakin, kantatu zaiozute Jaunari zinbaloakin, zuzendu zaiozute himno berri bat, goratu ezazute, eta ots egin zaiozute bere izenari.\n3. Jauna da ejerzituak desegiten dituena. Bere izena da Jauna.\n4. Berak jarri zituen bere etzauntzak bere erriaren erdian, gure etsai guztien eskuetatik gu libratzeko.\n5. Asiriarra mendietatik etorri zan, ifarraren aldetik, bere indar ugariakin, zeñaen ugaritasunak leortu zituen errekak, eta bere zaldidiak estali zituen ibarrak.\n6. Juramentu egin zuen, nere erria erreko zuela, eta nere gazteera ezpataz iragoko zuela, ostuko zizkidala nere aurrak, eta katibu eraman birjiñak.\n7. Baña Jaungoiko txit altsuak zauritu zuen; eta jarri zuen emakume baten eskuetan, zeñak ebaki zion burua.\n8. Zeren beren arteko almentsua etzan izan mutil gazteen eskuz ezarria, eta etziran Titanen semeak ere izan zauritu zutenak, eta ain gutxi zentoi gorputz andikoak aurkeztu zitzaiozkanak, baizik Judit Merarien alaba da, bota duena bere arpegiko edertasunarekin.\n9. Zeren bere alarguntzako soñekoa kendu zuen, eta pozezko egunetako jantzia artu zuen, Israelko semeak pozez saltoka ari zitezen.\n10. Igortzi zuen bere arpegia okenduarekin, eta beren tokian jarri zituen bere kizkurrak kofiarekin, soñeko berriak artu zituen bera engañatzeko.\n11. Bere zapatak llilluratu zizkioten begiak; bere arpegiko edertasunarekin katibutu zion biotza; eta bere ezpatarekin ebaki zion burua.\n12. Izutu ziran persiarrak bere sendotasunarekin, eta medoarrak bere ausardiarekin.\n13. Orduan Asiriarren etzauntzak asi ziran alarauka; nere erritar umill, egarriz leortuak, agertu ziranean.\n14. Andre gazteen semeak ezpataz irago zituzten, eta il zituzten, igesi dijoazen mutill aurrak bezela: galduak izan ziran gudan, nere Jaun Jainkoaren aurrean.\n15. Kantatu dizaiogun himno bat Jaunari, himno berri bat kantatu dizaiogun gure Jaungoikoari.\n16. Adonai Jauna andia zera zu, eta txitez argitua zure eskubidean, eta iñork garaitua izan ezin zaitekeana.\n17. Serbitu zaitzala kreatura guztiak, zeren zuk esan zenduen, eta izan ziran egiñak, bialdu ziñien zure espiritua, eta artu zuten izatea, eta ez dago zure bozari aurkeztu dakiokenik.\n18. Mendiak urakin mugituko dira zimenduetatik, arriak urtuko dira argizaia bezela zure aurrean.\n19. Baña zure beldur diradenak, andiak izango dira zure aurrean gauza guztietan.\n20. Nere jatorriaren kontra jaikitzen dan erriaren doakabea! Zeren Jaungoiko txit altsua bengatuko zaie, eta bisitatuko ditu juizioko egunean.\n21. Bialduko ditu sua eta arrak beren aragien gañera, kiskaldu ditezen, eta irago ditzaten betiko penak.\n22. Oien ondoan irago zan erri guztia, irabazirik garaitza, Jerusalenera, Jauna adoratzera, eta garbituak izan ziranetik laster, guztiak eskeñi zituzten holokaustoak, eta kunplitu boto eta promesak.\n23. Eta Juditek eskeñi zituen aztuak izatearen anateman, erriak eman ziozkan, Holofernesen gerra tresna guztiak, eta berak aren oetik artu zuen eltxakentzallea.\n24. Eta erria poztzen zan santuarioari begiraturik, eta iru illabetean Juditekin zelebratu zan garaitza onen poza.\n25. Eta egun aiek iragorik, bakoitza bere etxera itzuli zan, eta Judit Betulian ospatsua izan zan, eta zan Israelko lur guztiko argitsuena.\n26. Bere balorearekin biltzen zuen kastidadea, alako moduan non, bere bizitzako egun guztietan etzuen gizonik ezagutu, Manases bere senarra il ezkero.\n27. Jai egunetan ateratzen zan agirira, gloriaz beteta.\n28. Eta bere senarraren etxean egon zan eun eta bost urtean, eta bere neskamea bere aukeran ipiñi zuen, eta il zan, eta Betulian bere senarrarekin izan zan obiratua.\n29. Eta beragatik erriak zazpi egunean negar egin zuen.\n30. Eta bere bizitzako denbora guztian, eta bera ilda urte asko iragota, etzan izan Israeli pake eta atsedena galduerazi zizaionik.\n31. Garaitza onen jaiaren eguna da Hebreoak señalatua egun santuen artean, eta Juduak denbora artatik gaurko eguneraño onratzen dute.


NBIPk laguntza humanitarioaren ingurumen-inpaktua murrizteko web gunea ireki du | Consumer\nBaliabide naturalen gaineko presioek hirugarren munduko populazioak are ahulagoak izatea eragin lezakete etorkizuneko krisi humanitarioetan.\nEkintza humanitarioek eta laguntza-ahaleginek bizitzak salbatzen dituzte, eta hondamendi naturalen, gatazken eta beste krisi batzuen ondoren “funtsezko laguntza” ematen dute. Hala ere, lan horiek kalteak eragin ditzakete ingurumenean, eta hori askotan ez da kontuan hartzen. Kalte horiek murrizteko, NBEren Ingurumenerako Programak (NBIP) on line baliabide-zentro berri bat jarri du abian, “laguntza humanitarioaren eta munduan berreskuratze-lanen ingurumen-inpaktua murrizten laguntzeko”.\nNBIPk azaldu zuenez, “sutarako aterpea eta zura emateko zuhaitzak mozteak eta hondakin medikoak behar bezala ez erabiltzeak eragin handia izan dezakete laguntza humanitarioko jardueren eta ingurumena berreskuratzeko jardueren arrakastan”. Gainera, baliabide naturalen eta mantenuaren gaineko presio gehigarriek hirugarren munduko populazioak are zaurgarriagoak izatea eragin lezakete etorkizuneko krisi humanitarioetan.\nHori dela eta, NBEren agentziak uste du laguntza- eta berreskuratze-lanak ingurumenaren aldetik arduratsuak izatea “giza ongizatea eta ingurumenekoa hondamendi edo gatazka bati erantzuteko unean babestuko eta gordeko direla ziurtatuko du”.\nIngurumena Ekintza Humanitarioetan Txertatzeko Baliabideen Zentroa da ingurumeneko alderdiak ekintza humanitarioan nola integratu azaltzen duen informazio praktikoaren lehen on-line bilduma. Jasotzen dituen tresnen artean, jarraibideak, entrenamendu-materiala edo ikasketa-kasuak daude. Laguntza humanitarioko jarduerak egiten dituzten pertsonei eskuliburua ematea du helburu.\nWeb atariak biltzen dituen 150 baliabide baino gehiago 20 erakundeetatik baino gehiagotatik lortu dira, eta eskuragarri daude, sektoreka eta ingurumen-gaien arabera antolatuta. Gainera, baliabide-zentro horrek eskura dagoen informazio onena eta eguneratuena emango duela ziurtatzeko, NBIPk dei bat egin du GKEek, gobernuek, Nazio Batuen agentziek, sektore pribatuak eta erakunde akademikoek eta ikerketa-erakundeek materialak edozein hizkuntzatan eman ditzaten.\nbaliabideak impacto ambiental-eu laguntza humanitarioa medio ambiente-eu


Usurbilgo Udalak eta Arremanitz lantaldeak antolatuta, urriaren 1ean “Satiro” antzezlana eskainiko da Sutegin – Usurbil Eginez\nUsurbilgo Udalak eta Arremanitz lantaldeak antolatuta, urriaren 1ean “Satiro” antzezlana eskainiko da Sutegin\nUsurbilgo Udalak eta Arremanitz lantaldeak antolatuta, urriaren 1ean (ostirala) “Satiro” antzezlana eskainiko da Sutegin 19:00etan. Bertara joateko aurrez izena eman behar da usurbilkultura.eus webgunean (doakoa), a. Azken eguna irailak 29. Edukiera 93 lagunekoa da.\nHumorea eta jolasa erabiliz, gizonen sexualitateak hartzen ditu hizpide nagusi Satiro antzezlanak. Desirak, gorputza eta barneratutako epaiak gurutzatzen diren ideien lanketarako aproposa, gazte zein heldu eta gizon zein emakumeentzako. Antzezlanaren ostean, Arremanitzek tertulia bideratuko du, Xanti Arrizabalaga aktorearekin eta bertaratutakoekin elkarrizketan.\nArremanitz jendartearen eraldaketa bilatzen duen lantaldea da. Arremanitz Kooperatiba osatzen duten lagunek eskarmentu pertsonal eta profesional aberatsa dute. Lantaldea da euren altxorra eta horregatik taldea bera eta bertako kideak, formatu, goxatu eta zaintzen dituzte. Parte-hartzea de euren lan-moldea.\nArremanitzen xedea sexuen aniztasuna, parekidetasuna eta tratu onak sustatzea da, plazera eta zaintzak jendartearen erdigunean jarriz. Eragileen eragile dira. Hezkidetza eta sexuen aniztasuna sustatuko dituzten talde zein pertsonak prestatzen eta laguntzen dute, bidea elkarrekin egiteko.\nPlazera ere plazara atera nahi dute, funtsa, sexualitatea herriratzea da. Sexualitatearekiko ikuspegia zabaltzea dute helburu.: “Azken finean, nork bere burua onartzen eta maitatzen laguntzea da muina, horrela izango baititugu pertsona zein harreman osasuntsu eta gustagarriak”.\nPosted on 2021/09/20 by usurbileginezPosted in Orokorra\nAurrekoa Aurreko sarrera: Anerreka Elkarteak antolatuta, irailaren 23an “Herriarentzako lurrak eskuratzearen onura. Itsasondoko esperientzia” hitzaldia eskainiko da Sutegin\nHurrengoa Hurrengo sarrera: Zaintza ereduari buruz Usurbilgo Udalak eta Matia Fundazioak bultzatutako parte-hartze prozesuari berrekingo diote gaur


Euskal Herriko karniboroak, dozena bat... gehi bat? - Zientzia.eus\n22.086 eduki kontsultagai\nHasiera » Artikuluak » Euskal-herriko-karniboroak-dozena-bat-gehi-bat\nEuskal Herriko karniboroak, dozena bat... gehi bat?\n2012/11/01 Etxebeste Aduriz, Egoitz - Elhuyar Zientzia Iturria: Elhuyar aldizkaria\nEz dira lehoiak eta tigreak bezain ikusgarriak, akaso; haiek bezain handiak ez, behintzat. Baina, hemen ere baditugu karniboroak, Carnivora ordenako ugaztunak, alegia; eta ez gutxi, dozena bat, hain justu. Azken urteetan behera egin dute batzuek, baina baita gora ere beste batzuek. Eta litekeena da hurrengo urteetan hamahirugarren bat ere izatea.\nErbinude zuria, Mustela erminea. Arg. Keven Law/CC-SA-BY\nEz dira ikusteko errazak, ez eta ikertzeko ere; eta kasu askotan oso informazio gutxi dagoenez, zaila da populazioen egoeraren berri izatea. Hala ere, Ihobeko Klima Aldaketa eta Bioaniztasuna saileko proiektuen buru Jabi Zabalaren esanean, espezie gehienen inguruan badira datuak, eta joera oso desberdinak ikusten dira: espezie batzuek gora egin dute, eta beste batzuek behera. Alde batetik oso normala da hori; izan ere, Zabalak azaldu duenez, "gremio bereko espezieak dira, eta haien artean lehia dago; beraz, batek gora egitean, beste batek behera egingo du". Txoko ekologiko bera partekatzen dute askok, eta baliabide bertsuak erabiltzen dituzte. Eta, ez hori bakarrik, karniboroek elkar akabatzea ere ohikoa da: "Elikadura-ikerketak egin direnean, ikerketen % 80an aurkitu dira beste karniboro-espezie batzuen arrastoak".\nDena den, Zabalaren ustez, azken urteetako karniboroen gorabeheren arrazoi garrantzitsuena Euskal Herrian izan den paisaia-aldaketa da: "Azken 50 urtetan, nekazaritza-jarduerak asko gutxitu dira; batetik, soroak pinudi bihurtu dira, eta, bestetik, eremu lauen urbanizazio edo artifizializazio itzela egin da. Horrek inpaktu handia izan du erreka inguruko espezieetan eta herrien inguruan bizi diren espezieetan. Eta nekazaritza-eremua asko murriztu denez, hari lotutako espezieak ere gutxitu egin dira. Aldiz, basoa zabaldu egin da, eta horrek eragina eduki du basoko espezieetan. Dena den, kontuan hartu behar da bertako basoa oso motel ari dela hedatzen, eta gehiena landaketak direla".\nBasoa hedatzea lepahoriaren mesedetan\nBasoa hedatzeak onura ekarri dionetako bat lepahoria da ( Martes martes ). Duela urte batzuk nahiko urria izatera iritsi zen, baina azken ikerketek erakusten dutena bestelakoa da. "Azken 4-5 urteetan oso ikerketa polita egin da: lepahoriaren, lepazuriaren edo azeriaren gorotzak izan zitezkeenak bildu eta azterketa genetikoen bidez identifikatu dira. Eta ikusi da lepahoriaren egoera Euskal Herrian uste baino hobea dela". Nahiko ongi banatua dago, populazioa jarraitua da, eta azken urteetan gora egin du. "Pinudietan ere agertu da. Nahiz eta nahiko espezie espezialista izan, kasu honetan ongi etorri zaizkio baso-landaketak ere".\nEzkerretik eskuinera, lepazuria, Martes foina Arg. © Sirah/123RF); erbinudea, Mustela niralis (Arg.: © Alucard21/123RF); ipurtatsa, Mustela putorius (Arg.: Peter G Trimming/CC); igaraba, Lutra lutra (Arg.: Peter G Trimming/CC)\nLepazuria ( Martes foina ) eremu irekiagoetan bizi da, batez ere, baso ez oso itxiak eta larreak dauden lekuetan. "Euskal Herrian espezie arruntenetarikoa izan da beti, eta gaur egun ere hala da" dio Zabalak.\nEzin gauza bera esan erbinudeaz ( Mustela nivalis ): "85eko atlasean [ Araba, Bizkaia eta Gipuzkoako Ornodun Kontinentalen Atlasa ] espezie arruntena zela esaten zen, baina gaur egun nahiko arraroa da", azaldu du Zabalak. "Jendearekin hitz egitean askok esaten dute urteak direla ez dutela ikusi. Baserri inguruarekiko lotura handia du espezieak, eta hura desagertzen joan ahala gainbehera nabarmena izan du".\nErbinude zuria ( Mustela erminea ), berriz, beti izan da urria, eta egoera ez da asko aldatu azken urteetan. Nafarroako ekialdean populazio bat dago, eta beste bat Enkarterrian. "Enkarterrian ez dugu inoiz animaliarik harrapatu ez eta argazkirik atera ere, baina urtero errepidean hilda agertzen da baten bat".\nHain zuzen ere, errepidean hildakoen datuak informazio garrantzitsua dira espezie hauen populazioen berri izateko. "Espezie batzuen inguruan dugun informazio gehiena edo dena errepideko heriotzak dira", dio Zabalak. Horrez gain, informazioa lortzen saiatzen dira tranpak jarrita, oinatzak bilatuta eta abar, baina jarraipen sistematikoa kasu gutxi batzuetan baino ez da egiten.\nJarraituena, bisoi europarra\nJabi Zabala biologoa, Ihobeko Klima Aldaketa eta Bioaniztasuna saileko burua da. Arg. © Jabi Zabala\nHain zuzen, jarraipen estua egiten zaio bisoi europarri ( Mustela lutreola ). EAEn, esaterako, foru-aldundi guztiek dute bisoiaren jarraipen-plan bat. Egoera larrienean dagoen karniboroa da. "Lehen Euskal Herriko erreka gehienetan zegoen, baina 2000. urtearen hasieran bisoi amerikarra sartzen hasi zen. Eta azken boladan amerikar gutxi agertzen bada ere, europarrak ere oso gutxi agertzen dira". Dena den, Zabalaren esanean, gainbeheraren arrazoiak bi dira: "bat, amerikarra, eta bestea, batez ere Kantauri isurialdean egon diren eraikuntza-programa basatiak; erreka asko kanalizatu dira, eta bakartuta gelditu dira".\nBisoiaren jarraipen-programetan jartzen diren tranpetan inoiz ipurtatsen bat ere ( Mustela putorius ) erortzen da, baina oso gutxitan. "Oso zaila da harrapatzea. Erreka-eremuetara lotuta daudela esan izan da beti, baina Euskal Herrian behintzat ez da horrela. Europako beste leku batzuetan bereizten dira errekako ipurtatsak eta basokoak. Hemen bi markatu izan dira koilarearekin, eta biek mendian gora egin zuten". Dena den, ipurtatsaz ezer gutxi dakigula aitortzen du Zabala. "Nik esango nuke urria dela, baina banaketa orokor bat duela, eta dagoen informazioaren arabera, beti izan da horrela. Ez dugu informaziorik esateko gora edo behera egin duen".\nIgarabaren kasuan ( Lutra lutra ) informazio gehiago dago, 5 edo 10 urtetik behin estatu mailako jarraipen bat egiten baita. Gora egin du nabarmen: "85ean arriskuan izendatu zen Euskal Herrian, 95ean ikusi zen berdintsu zegoela baina pixka bat gora egin zuela, eta, 2005ean eta geroztik egindako beste ikerketa batzuetan ikusi da Araban oso arrunta dela, eta Bizkaian ere agertzen dela. Euskal Herrian nahiko zabalduta dago, eta aspaldiko zenbait eremu berreskuratu ditu". Gipuzkoako daturik ez dago, baina Nafarroan ere gora egin du; Ebro osoan agertzen da. Araban eta Nafarroan erreka-inguruak ez dira hainbeste kaltetu, eta hor egin du gora igarabak, batez ere. "Arrain asko eta babesteko lekua duten errekak behar ditu, eta kutsatuta egon arren, igaraba ongi bizi daiteke halako tokietan. Dena den, igarabak gora egin duen lekuetan bisoi amerikarrak ere gora egin du", azaldu du Zabalak.\nErreketatik kanpora, baina babesteko leku asko behar du Azkonarrak ere ( Meles meles ). Izan ere, taldeka bizi dira, 4-5 kideko familiatan, eta hainbat kamarako lurpeko galeriak egiten dituzte. Horregatik, lur sakonak dituzten basoak behar dituzte. "Uste dena baino arruntagoa da --dio Zabalak--; ez dira oso ugariak, baina nahiko arrunta da".\nAzeria ( Vulpes vulpes ) ere "oso arrunta da, eta beti izan da". 90eko hamarkadaren bukaeran hazteriaren eraginez populazioak behera egin zuen pixka bat, baina gaur egun populazio onak ditu. Eta otsoa ( Canis lupus ), XX. mendearen erdialdean Euskal Herrian ia desagertuta egon bazen ere, gerora agertzen joan da, eta gaur egun, Enkarterrian,eta Arabako mendebaldean daude. "Arabako Foru Aldundiak hainba ikerketa egin ditu, eta kusi da talde bat edo bi direla eta asko mugitzen direla, Burgos, Araba eta Bizkaia artean", azaldu du Zabalak.\nBasakatua, Felis silvestris. Arg. © iStockphoto.com/Andyworks\nKatuak eta mapatxeak\nBasakatuari ( Felis silvestris ) dagokionez, zailagoa da haren egoera zein den jakitea. "Oso gutxi ezagutzen den espeziea da. Ez dira ikusten eta harrapatzen zailak dira" dio Zabalak. Lan bat edo beste egin da oinatzekin, "baina nola jakin ez direla etxeko katu baten oinatzak?". Ikusita ere, zailak dira bereizten, basakatu itxurako etxeko katuak izan daitezke, edo hibridoak. "Eskozia aldean egin diren azterketa genetikoek erakutsi dute hibrido-kopurua oso handia dela. Hibridazioa arazo handi bat da basakatuaren kontserbaziorako. Hemen ez dakigu zein den hibrido-kopurua, ezta basakatuaren egoera zein den ere. Badakigu badagoela, batez ere mendialdean, baina oso datu eskasak dira" azaldu du Zabalak.\nBeste "katu" bat askoz arruntagoa da: katajineta ( Genetta genetta ). Berez Afrikako animalia da, Europan Erdi Aroan sartu zena. Arabiarren katuak ziren. "Itsasontzietan arratoiak eta kontrolatzeko, eta maskota gisa erabiltzen zituzten" dio Zabalak. Espainiako hegoaldetik sartu eta hortik zabaldu zen, penintsula osoan, gero Frantzian, eta "orain Belgika parean dago". Sasitza eta baso itxiak ditu gustuko. "Oso zaila da ikusteko. Mendian errazagoa da lepazuria edo azkonarra ikustea, baina tranpetan gehien harrapatzen dena izaten da".\nHorraino Euskal Herrian gaur egun bizi den karniboro dozena. Baina baliteke laster hamahirugarrena kontatu behar izatea. Izan ere, Zabalaren esanean, "mapatxeren bat edo beste agertu izan da. Zoologikoetatik edo partikularrei ihes eginak dira normalean. Baina, Madrilen, esaterako, dagoeneko populazioak osatu dituzte, eta Euskal Herrian orain arte datu solteak baino izan ez diren arren, azken joeren arabera posible da hemendik gutxira populazioak osatzea".\nTranpak eta pozoiak\nKarniboroak haragijale izaki, etsai izan ditugu sarri. Baserrietako txitak eta oiloak direla, larreetako ardiak, edo erreketako arrainak, ohikoa izan da piztia horiekiko ezinikusia. Eta tranpak eta pozoiak erabiliz egin izan diegu aurre. "Tranpak ez dira hain kaltegarriak --dio Zabalak--; tranpa batekin gehienez ere animalia bat edo bi hilko dituzu. Baina, pozoia... Pozoi asko zabal daiteke ahalegin gutxirekin, eta ez dakizu zenbat animalia hiltzen ari zaren, ez eta zer animalia ere. Pozoia benetako mehatxua izatera iritsi zen. Otsoari, adibidez, kalte asko egin dio pozoiak". Baina egoera aldatu egin da."Gaur egun, tranpak jartzea ez da hain ohikoa, eta zorionez, pozoia dagoeneko ez da erabiltzen. Oso arraroa da gaur egun Euskal Herrian pozoia ikustea. Egundoko aurrerakada izan da hori".\nIraungo ote du bisoi europarrak? - Zientzia.eus 2018-10-29\nBisoi europarra, Salburuan bueltan - Zientzia.eus 2018-10-29\nEuskal Herriko faunaren eraldaketa historikoa - Zientzia.eus 2018-10-29\nBertiz jaurerria, bazter zoragarria - Elhuyar Aldizkaria 1986-6-1


Laukok lagunarteko partida jokatuko du Bera Beraren kontra\nArgitaratua: 2015-05-19 14:41\nPartida berezia jokatuko du eguen honetan Lauko Elgoibar senior emakumezkoen eskubaloi taldeak Hernanin. Espainiako Eskubaloi Liga hirugarrengoz irabazi berri duen Bera Bera talde donostiarraren aurka neurtuko dituzte indarrak, lagunarteko partidan.\nIkasleek eskainitako bertso jaialdiak egingo dituzte eguaztenean eta eguenean\nArgitaratua: 2015-05-19 13:58\nGipuzkoako Bertsozale Elkarteak, ikasturte hasieran, jarraipena eman dio Elgoibarren ahozko komunikazioa bertsoaren bidez lantzeko egitasmoari. Guztira, 202 ikasle ari dira ahozkotasuna eta bertsogintza lantzen ikasturte honetan. Ikasturte bukaerako jaialdiak maiatzaren 20an eta 21ean izango dira Herriko Antzokian.\nBukatu da Nerea Alustiza alkategaiarekin elkarrizketa digitala\nArgitaratua: 2015-05-18 11:29\nMendiaz gozatu zuten ia 600 lagunek Morkaikoren Egunean\nArgitaratua: 2015-05-18 08:18\nMorkaiko mendi taldeak Morkaikoren Eguna antolatu zuen zapatuan, bosgarrengoz. 250 lagunek egin zuten Elgoibarko Mendi Itzulia eta 350 ume eta nagusik osatu zuten Itzulitxoa. Finalista Egunean, berriz, 151 lagunek jaso zituzten dominak urtean zehar igotako mendiengatik. (argazkiak eta bideoa dauzka)\nIñigo Larizek bigarren egin du Zegamako kilometro bertikalean\nArgitaratua: 2015-05-17 13:36\nZegama Aizkorri Kilometro Bertikala jokatu zuten estreinakoz joan den barixakuan (maiatzak 15). Gizonezkoetan Josep Viñas izan zen azkarrena eta Iñigo Larizek egin zuen bigarren denborarik onena, irabazleak baino 11 segundo gehiago, hain justu ere. Zegama-Aizkorri mendi maratoia jokatu dute gaur, baina lasterketa irabazteko faboritoen artean zegoen Maite Maiorak ez du parte hartu, belauneko lesio bat dela-eta.\nBaserritarren Egunean Mausitxa baserrira bisita egin du Urkullu lehendakariak\nArgitaratua: 2015-05-15 18:02\nSan Isidro eguna da gaur, baserritarren eguna. Iñigo Urkullu lehendakariak Arraten, Eibarren, egingo duten ospakizunean hartu du parte arratsaldean, baina hara joan aurretik Elgoibarko Mausitxa baserrira egin diu bisita. Lehen eskutik jaso ditu gaztagintzari buruzko azalpenak, prozesu guztiaren berri eman diote-eta Mausitxako gaztagileek, Jesus eta Iñaki Ansolak eta Rosa Mari Salegik. (argazkiak eta bideoa dauzka)\nPrimitibak milioi bat euro laga du Elgoibarren\nArgitaratua: 2015-05-15 11:12\nElgoibarko BM supermerkatuaren barruan dagoen Rosa liburu dendan egindako apustu batentzat izan da atzoko loteria primitibaren sari nagusia: milioi bat euro.\nDanborradak badauka kartela\nArgitaratua: 2015-05-15 08:30\nNerea Oteiza Zubiaurrek irabazi du 2015eko Trinitate jaietako nagusien Danborrada iragartzeko kartel lehiaketa. Maiatzaren 30ean izango da aurtengo danborrada, baina ohi baino ordu-erdi beranduago hasiko da -23:30ean beharrean gauerdian-. Bi arrazoirengatik atzeratu dute hasiera ordua: Errege Kopako finala jokatuko delako egun horretan eta ETBk zuzenean emango duelako danborradaren hasiera.\nArgitaratua: 2015-05-14 20:44\nEuskal kulturaren ardatzetariko bat izan da beti bertsolaritza, errespetatua eta mirestua. Jardun honetaz dena genekiela uste genuen, baina batzuetan, gauzak ez dira kontatu dizkiguten modukoak. Oholtzapeko sekretuak bistaratu ditu dokumental batean Zipriztin Produkzioak ekoizetxeak. Nerea Gurrutxaga Zuatzubizkar elgoibartarrak hartu du parte dokumentalaren ekoizpenean.\nGaztetxeari buruzko erakusketako argazkiak ostu dituzte\nArgitaratua: 2015-05-14 13:44\nMaalako Gaztetxeari buruzko argazki erakusketa egin zuten joan zen zapatuan Maalako parkean, eta arduradunek jakinarazi dutenez, erakusketako material guztia ostu diete.\nLangabezian dauden sei lagun kontratatuko ditu Elgoibarko Udalak\nLanbide Heziketaren astea ospatzen dihardute herriko lanbide ikastetxeek\nUrrezko domina irabazi du Jon Lapeirak Lanbide Heziketako Skills olinpiadetan\nInma Mugertzak irabazi du ‘Deba 100 hitzetan’ literatura lehiaketa


aurki.com > Jarioa > Teknofiloak > azpi\nazpi artikuluen jarioa\nMarketin birala omen\nZenbaitentzat Googlek badu, oraindik, cool edo jator fama. Horrek marketin kanpainak beste era batera planteatzeko aukera ematen dio. Gmail bultzatzeko, bideo bat egin nahi zuten. Eta erronka jarri zieten erabiltzaileei: inprimatu 'M' letra (Gmail-en ikurra) duen sobre bat eta grabatu bideo txiki bat, 10 segundukoa, ezkerretik eskubira M hori eramanez. Ehunkada bideo jaso dituzte, ia mundu osotik. Onenak aukeratu, eta bideo hau muntatu dute ondoren. Marketin kanpaina ez da iragarkira mugatzen. Egiteko eta iragartzeko modua bera ere kanpainaren zati da. Horregatik ari naiz neu ere hau idazten... 2016/03/15 - 16:06:01\nSoka, pilota eta intuizioa\n2016/03/15 - 16:06:01\nElpais.com-eko portada, une honetan. Portadan bertan, albisterik ikusienen zerrenda. Kointzidentziak: zero. 2016/03/15 - 16:06:01\nAtzo m.uztarria.com sortu behar genukeela pentsatu nuen: uztarria.com-en bertsio mobila. Taberna bateko telefonoaren bila aritu ginen lagunok eta, azkenean, uztarria.com-era sartu nintzen mobileko nabigatzailetik, gida-komertzialaren bila. Narrats ikusten da, baina ikusten da, eta lortu nuen telefonoa. 11888 telefonoa baino garestiago aterako zait atzoko minutu parea baina, tira, beste zerbait ikasi nuen. Informazio guztia sarean jartzea ona da. Edozeinentzat eta edozer eratara eskuragarri, ahalik eta formaturik zabalenean eta irekienean. Mila eratara bizi gara. Uztarria.com ez dago mobilentzat pentsatua, baina aldaketa pare batekin lortu daiteke zerbait txukuna. Beste kanal bat, informazioa zabaltzeko eta nahi duenari zerbitzua emateko. Horregatik harritu naiz egunotan beste kontu batekin. Herrian toponimia azterketa egin dute eta, lana erakutsi eta herritarren ekarpenak jasotzeko, erakusketa prestatu dute. Etorri aretora eta egin zure ekarpenak. Baina, Interneten ez dut ezer aurkitu. Ez dago ezer. Seguraski, ez zaio inorri okurritu ere egin. 2016/03/15 - 16:06:01\nNew York Times eta edukia doan\nNew York Times periodikuak eduki guztia doan emango du hemendik aurrera. Orain arte, hango hemeroteka erraldoia arakatu nahi zuenak ordaindu egin beharra zeukan. Zenbait iritzi-emaileren zutabeak irakurtzeko ere ordaindu beharra zegoen. Urteko 50 dolar edo, bestela, hilabeteko harpidetzaren bat. TimesSelect zen klub honen izena eta 227 mila lagun zeuden bertan izena emanda. Bada zerbait. Biderketa erraza da: 10 milioi dolarretik gora fakturatzen zituen NYTek honi esker. Kalkuluak egin dituzte, ordea: edukia libre utziz gero, jende gehiago, orri gehiago, publizitate gehiago, klik gehiago... diru-sarrera gehiago. Lehenbiziko pentsamendua: publizitate asko behar da, gero, hori berdintzeko! Egin ditzagun kalkulu tonto batzuk, tabernetako serbiletetan egiten diren horietakoak. - NYTen ez ditut ikusi, baina elmundo-n publizitate tarifak publikoan daude. CPMa (Cost per mille) 32 eurokoa da megabanner haundi batentzat. (Klik bakoitzeko kobratzea ere ohikoa da, google iragarkietan adibidez, baina horrela kalkuloak errazagoak direnez, jo dezagun aurrera.) - Demagun, orri batean, megabanner eta google-ren iragarki eta beste bannerren batekin, doblea lortzen dutela. 64 euro 1000 orriko (asko iruditzen zait, baina, tira). - 10 milioi dolar fakturatzeko, 156 milioi orritik gora erakutsi beharko dituzte, urtean. - Orri erdietarako adina publizitate lortzen badute, 300 milioi orritik gora beharko dituzte. - Oso gutxi da hori. Horiek hilabetean erakutsi ditzake NYTek, guztira. Itxitako orri hoiek webgune osoan duten proportzioa, ez dakit zenbatekoa izango den. Beno, serbiletetako kalkuluok ez dute tutik balio, badakit. Bigarren pentsamendua: ez dira orri hauek soilik. Erreferentzialtasuna da. Eta edukia giltzapean jartzen duena, desagertu egiten da saretik. Inork ez du lotura bat egiten hango webgunera -zertarako!-. Blogetan, e-postetan -irakurri hau, hi!- agertzeari uzten dio. Ez du komentariorik izango. Ez da bilatzaileetan azalduko. Horrek kezkatzenditu NYTekoak. Eta hori bultzatu nahian ari dira, orain. Eta ez da itxitako edukira soilik mugatzen hori; dena da bat. Hirugarren pentsamendua: gurea beste eskala bat da. Suertekoak gara: hemen ez du inork edukirik itxi, nik dakidala, inoiz. Baina, gure eskalan, publizitatea ere... 2016/03/15 - 16:06:01\nMexiko hirian ari dira munduko xake txapelketa jokatzen. Internetez ari naiz jarraitzen, neure kasa. Erral nire lagunari irakurri nion albistea eta geroztik, ia gauero sartzen naiz webgune ofizialean edo chessbasen, bestela. Han ari naiz partidak jarraitzen -asko eta asko ez ditut ulertzen baina-. Argazkiak, komentarioak, albisteak, sailkapena. Badirudi, Anand izango dela txapeldun berria. Kramnik -ez dakit zergatik baina nire 'faboritoa'- larri dabil. Inoiz ez nuen txapelketa bat horrela jarraitu eta gozatzen ari naiz. 2016/03/15 - 16:06:01\nBloglines eta Google Reader\nMCC eta Microsoft\nKooperatiba eta MCC zalea naiz, orohar eta ñabardurak ñabardura. Lan ere egin nuen ia 5 urtez hango enpresetan, eta Garaia Berrikuntza Guneko kudeatzaileak ezagutzen eta estimatzen ditut. Horregatik hartu dut pena, Microsoft 'ekarri' nahian ari direla irakurri dudanean Berrian eta Goienan. Ekarri diot, eta ez etorri. Eta pena, diot, MCCko filosofiarekin nekez ezkon daitekeen enpresa delako, boteprontoan esanda, Microsoft. Europan multak jartzen ari diren bitartean, hemen laguntzak emango zaizkiolako multinazional horri. Eta, imajinatzen dut, gainera, zeinen negoziaketa zailak izango diren. Ez dut berrikuntza Microsftek ulertzen duen moduan ulertu nahi nik. Berriro, boteprontoan esanda. 2016/03/15 - 16:06:01\nKanpaina bat egin berri dugu Sustaturekin. Gure banner bat jarri genuen, hainbat egunetan, beste webgune ezagun batean. Publizitatea egin genuela, alegia. Aukera baliatuz, esperimentu txiki bat egitea pentsatu genuen: bi banner egingo genituen, eta biak erdi-bana erakutsi zegokigun tokian. Bi banner hauexek: A. B. Bi bannerrotan, nork funtzionatuko zuen hobeto? Horixe neurtu nahi genuen, bistan da. Kondizioak berdinak ziren bientzat: toki berdina, webgune berdina, momentu berdina -ausaz erakusten zen bat edo bestea- eta bistaratze kopuru oso antzekoa... Ba, emaitza, nabarmena izan da: # Erakutsitako kopurua Klik kopurua Ratioa A 25.336 1.174 %4,6 B 25.541 278 %1,1 Alegia, egurra eman diola Ak Bri. Fijatu ondo emaitzetan: 4 aldiz gehiago egin da klik A bannerrean. Hurrena, bezeroren bat 7 sekuentziatako banner inposible batekin enpeinatuta etortzen zaigunean, esango diogu -berriro- hobeto pentsatzeko. Eta, ez pentsa, asko dira holakoak. Begiratu, bestela, une honetan bertan euskarazko sarean dauden banerrei. 2016/03/15 - 16:06:01


Ikuskaritza medikoa - Informazio generala - Osasuna - Osasun Saila - Gobierno Vasco - Euskadi.eus\nIkuskaritza Medikoa Osasun Sailaren zerbitzu bat da, medikuntzako profesionalen taldeek (medikuak, erizaintzako teknikariak), kudeaketako teknikariek eta administrariek osatua. Talde horiek osasun-prestazioak kudeatzen dituzte, Osasun Sistema Nazionalaren zerbitzu komunen zorrokoak zein Osakidetzak Euskal Autonomia Erkidegoko (EAE) herritarrei ematen dien osasun-laguntzaren beste zerbitzu osagarri batzuk.\nZerbitzu hori ikuskaritza medikoko unitateetan antolatuta dago. Unitate horiek Arabako, Bizkaiko eta Gipuzkoako osasuneko lurralde-ordezkaritzen mende daude, eta aurrerago deskribatuko dugu nola dauden banatuta geografikoki.\nIkuskaritza Medikoak prestazio eta zerbitzu hauek kudeatzen ditu:\nErreferentziako araudi nagusia Lurralde-ordezkaritzen helbideak\nAldi baterako ezintasuna eta ezintasun iraunkorra (laneko bajak)\nAparkatzeko behin-behineko txartela\nBolanteen oniritzia, itundutako zentro eta zerbitzuak erabiltzeko\nZerbitzu hau arduratzen da pazienteak EAEko eta handik kanpoko zentro publikoetara (Osasun Sistema Nazionalekoetara) bideratzeko egin beharreko kudeaketaz, baita laguntza ekonomikoak emateaz ere lekualdatze horien ondoriozko garraio-, ostatu- eta mantenu-gastuak ordaintzeko, betiere horretarako betekizunak betetzen badira. Gainera, zerbitzu horrek aurretiko baimenen eskaerak balioesten ditu, salbuespenezko egoeretan medikuntza pribatura joateko egiten direnak.\nEra berean, zentro pribatuetan jasotako osasun-laguntzagatik egindako gastuak itzultzeko eskaerak izapidetzen ditu, baita osasun-garraioarekin eta farmazia-gastuekin lotutako beste batzuk ere.\nPazienteak erreferentziakoak ez diren zentroetara bideratzeko, normalean osasun-sistema publikoko medikuek egin behar dute eskaera.\nSalbuespenez, herritarrek ere eska dezakete; horretarako, formularioa (PDF, 49 KB) bete beharko dute, eta izenpetuta aurkeztu eskaera balioesteko behar den espediente medikuarekin batera, posta elektronikoaren bidez edo bere bizilekuari dagokion osasun-zentroan.\nJatorrizko dokumentazioa aurkeztu behar bada, (adibidez, fakturak, preskripzioak, eta abar), ez dago zertan joan lurralde-ordezkaritzaraino, beharrezkoa ez bada behintzat. Zure osasun-zentroaren bitartez aurkez dezakezu, edo posta arrunt hauetakoren batera bidali.\nOlagibel 38; 01004 Vitoria-Gasteiz\nAurretiko baimena eskatzea eta aurretiko baimenen ondoriozko gastuak itzultzea:\nRekalde zumarkalea 39A. 48008 Bilbo.\nPosta elektronikoa: imPrestacionesBizkaia@euskadi.eus\nAntso Jakitunaren kalea 35; 20010 Donostia.\nBeste argibideren bat edo informazio gehigarriren bat behar izanez gero, aipatutako helbide elektroniko edo telefono berorietara zuzen zaitezke.\nIkuskaritza Medikoa arduratzen da, halaber, gai ortoprotesikoak erosteko finantzaketa edo laguntza ekonomikoak kudeatzeaz (gurpil-aulkiak, kanpoko protesiak, ortesi eta ortoprotesi bereziak). Artikulu horiek osasun-produktuak dira, eta medikuaren preskripzioa behar dute; beraz, mediku espezialistari dagokio preskribatzea eta preskripzio-dokumentu ofizial espezifikoa betetzea. Dokumentu horren atzealdean adierazten da zer prozedurari jarraitu behar zaion gastuen oniritzia edo itzulketa eskatzeko.\nKontuan hartu honako hau: zure medikuak agindutako artikulua kontrol berezi baten mende badago, ikuskaritzaren oniritzia behar da gero finantzatu ahal izateko.\nProduktu ortoprotesikoaren aurrekontua edo erosketa egiteko, Osasun Sailarekin lankidetza-hitzarmena sinatu duen establezimendu batera jo behar da.\nPrestazio ortoprotesikorako hitzarmena duten establezimenduen zerrenda (PDF, 308 KB)\nPrestazio ortoprotesikorako hitzarmena duten establezimenduen zerrenda Araba" target="_blank">Araba (PDF, 205 KB)\nPrestazio ortoprotesikorako hitzarmena duten establezimenduen zerrenda Bizkaia" target="_blank">Bizkaia (PDF, 215 KB)\nPrestazio ortoprotesikorako hitzarmena duten establezimenduen zerrendaGipuzkoa" target="_blank">Gipuzkoa (PDF, 210 KB)\nInformazio garrantzitsua ortoprotesikoen establezimenduentzat eta ortopedia-atala duten farmazientzat\nUrtarrilaren 22ko SCB/45/2019 aginduak gurpil-aulki, ortesi eta ortoprotesi berezien katalogo komuna eguneratzen du, eta, besteak beste, produktu mota bakoitza finantzatzeko gehieneko zenbatekoak finkatzen ditu.\nKatalogoaren egokitzearen zerrenda (PDF, 3 MB)\nEskatutako dokumentazioa eskatzailearen lurraldeari dagokion Osasuneko Lurralde Ordezkaritzan aurkeztu beharko da.\nBeharrezkoa den dokumentazioa helbide elektroniko hauetara ekarriz, edo zure bizilekuari dagokion osasun-zentroan aurkeztuz.\nJatorrizko dokumentazioa aurkeztu behar bada (adibidez, fakturak, preskripzioak, eta abar), ez dago zertan joan lurralde-ordezkaritzaraino, beharrezkoa ez bada behintzat. Zure osasun-zentroaren bitartez aurkez dezakezu, edo posta arrunt hauetakoren batera bidali.\nTelefono-zenbakia: 94 403 15 00\nPosta elektronikoa: asistenciasanitaria-g@euskadi.eus\nTelefono-zenbakia: 943023020 / 943023028 / 943023029\nALDI BATERAKO EZINTASUNEKO prozesuak, LMA-Osakidetzako Lehen Mailako Arretako medikuek abiarazten dituztenak Gizarte Segurantzako Sisteman afiliatutako langileei laneko baja ematean, Ikuskaritza Medikoak kontrolatzen ditu, GSIN-Gizarte Segurantzako Institutu Nazionalarekin eta GZKN-Gizarte Segurantzarekin Elkarlanean Diharduten Mutuekin batera.\nOsasun Sailak finantzatzen duen PRESTAZIO FARMAZEUTIKOAK barne hartzen ditu Osakidetza-Euskal Osasun Zerbitzuko lehen mailako arretako eta arreta espezializatuko medikuek agindu ditzaketen sendagai, efektu, osagarri eta etxeko nutrizio enteraleko produktu batzuk. Farmazia-bulegoetan jasotzeko, agindu horietako batzuek (errezeta elektronikoak) Ikuskaritza Medikoaren aldeko ONIRITZIA behar dute.\nArrazoi humanitarioak direla eta, salbuespenez, mugikortasun murriztua duten pertsonei ibilgailu automobilak behin-behinean aparkatzeko txartel bat emango zaie, nahiz eta mugikortasun murriztua ofizialki ebatzi ez, baldin eta egoera hori gaixotasun edo patologia oso larri batek eragin badu eta horrek modu frogagarrian murrizten badu interesdunaren adinerako eta gainerako baldintza pertsonaletarako normaltzat jotzen den bizi-itxaropena, eta aparkatzeko txartel-eskaera ohiko bidetik eta garaiz izapidetzeko aukerarik ematen ez badu.\nAparkatzeko behin-behineko txartela lortzeko aurreko apartatuan aipatu diren alderdiak egiaztatzeko, Osakidetza-Euskal Osasun Zerbitzuko mediku fakultatiboak dagokion ziurtagiria emango du, zeina eskatzailearen helbidearen arabera eskumena duen Ikuskaritza Medikoak baliozkotu beharko baitu.\nOsasunaren arloan, aurretiazko borondateak Ikuskaritza Medikoaren bidez ere eman daitezke.\nHerritarrak Osasun Sailak itundutako zentro edo zerbitzuetara jo ahal izateko, aurretik Ikuskaritza Medikoaren baimena behar da.\n16/2003 Legea, maiatzaren 28koa, Osasun Sistema Nazionalaren kohesio eta kalitateari buruzkoa.\nR1030/2006 Errege Dekretua, irailaren 15ekoa, Osasun Sistema Nazionaleko zerbitzu erkideen zorroa eta berori eguneratzeko prozedura ezartzen dituena.\n1506/2012 Errege Dekretua, azaroaren 2koa, Osasun Sistema Nazionaleko zorro erkide osagarria arautzen duena eta prestazio ortoprotesikoen finantzaziorako gehieneko zenbatekoak zehazteko oinarriak ezartzen dituena.\n9/1997 Dekretua, urtarrilaren 22koa, kanpo-protesiei, gurpil-aulkiei, ortesiei eta protesi bereziei buruzko prestazio ortoprotesikoak arautzen dituena\n2007ko martxoaren 29ko Agindua, Osasuneko sailburuarena, Material Ortoprotesikoaren Katalogo Orokorra eta zerbitzu ortoprotesikoak zuzenean ordaintzea ahalbidetzen duten baldintza sozioekonomikoen baremoa onartzen\n40/2015 Legea, urriaren 1ekoa , Sektore Publikoaren Araubide Juridikoarena\nOlagibel kalea 38; 01004 Vitoria-Gasteiz\nMotxotekale 6. 01400-Laudio-Llodio.\nRekalde zumarkalea 39 A, 48008 Bilbo\nLurkizaga 6 48902-Barakaldo.\nAlango, 30. 48993-Getxo\nGipuzkoa hiribidea, z/g - 20300 Irun\nLarzábal auzoa z/g - 20100 Errenteria\nTolosa Etorbidea, 14, 1. solairua, 20013 Donostia - San Sebastián\nSan Esteban auzoa z/g – 20400 TOLOSA\nGeltokia auzoa z/g - 20700 ZUMARRAGA\nToribio Echeverria kalea, 29 - 20600 Eibar\nNafarroa hiribidea 16 – 2 (eraikin zaharra) - 20500 ARRASATE-MONDRAGÓN\nAntso Jakitunaren kalea 35 - 20010 Donostia\n943 02 30 00.


Errekurtsoa jarrita ere, udalak ezingo du lizentziarik eman – abotsanitz.eus\n15 uztaila, 2020 Albisteak / Ekonomia / Udala\nErrekurtsoa jarrita ere, udalak ezingo du lizentziarik eman\nHondarribiko Hiri Antolamendurako Plan Orokorra (HAPO) bertan behera uzteak ondorio oso larriak ditu. Errekurtsorako aukera uzten du, bai, nahiz eta jurisprudentziak argi uzten duen errekurtso horrek ez duela ibilbiderik.\nEta garrantzitsuagoa: errekurtsoak ez ditu sententziaren ondorioak geldiarazten. Epaitegiek errekurtsoa aztertzea onartuko balute ere, udalak ezingo luke HAPOan oinarritutako inolako lizentziarik eman. Udalen zalantza juridikoak argitzeko balio duen El Consultor de los Ayuntamientos webgunean argi azaltzen da hori, eta horri doktrina gehiago gehitu behar zaio.\nEbazpen judizialaren ondorioz hiri antolamendurako tresna nagusien baliogabetasunaren ondorioak azaltzen dituen atalean argi eta garbi uzten du: errekurtsoa jarrita ere, ezereztatzeak bertan behera uzten ditu sententziaren kontrako erabakiak. Hain zuzen ere, arlo judizialean doktrina bat garatu zuten, udalek tranparik egin ez zezaten. Honela dio, hitzez hitz:\n“La dilación en el tiempo de la ejecución de las sentencias de nulidad de los planes generales dictadas por los Tribunales Superiores de Justicia que implicaba el recurso de casación, con su efecto suspensivo, hizo que se desarrollara una doctrina por parte del Tribunal Supremo que evita que las decisiones del Tribunal de instancia queden en papel mojado hasta que resuelva el Tribunal Supremo. Lo que pretenden los tribunales con la aplicación de esta doctrina es evitar que se otorguen licencias o se aprueben planes de desarrollo que dejen vacía de contenido la ejecución de una sentencia de nulidad de un plan general.”\nHorregatik, Hondarribiko udal gobernuari egindako kaltea ez handitzeko eta lehenbailehen gainontzeko udal taldeekin esertzeko eskatzen diogu, parte hartzean eta akordioan oinarritutako plan orokor berri bat lantzeko oinarriak finkatzeko. Plan orokorra bertan behera geratzearen ondorioak oso larriak dira, baina are eta larriagoak izan daitezke sententziak dioena aintzat hartu ez eta bide zidorrak hartu nahi izatea.\nNo se podrá conceder licencias, aunque se recurra\nGezurra da aurkeztu dituzten kultur ekitaldiak adostuak izan direnik


Erosi Parazitol Menorca\nKapsulak Parazitol Menorca\nEraginkorra droga aurka parasitoak Parazitol oraintxe droga da eskuragarri erosi Menorca, Espainia. Kostua droga murriztua% 50, bere prezioa - €39. Eskaintza mugatua da eta baliozko bezero berriak.\nNola lortu kapsulak batean errealista prezioa\nAprobetxatu gure eskaintza oso erraza da! Behar izanez gero, ordena kapsulak benetako prezioa, bete eskaera-inprimakia web-orri ofiziala, sartu zure telefono-zenbakia eta izena eskaera orria eta emango Dizu osoa kontsulta ordena eta entrega salmenta. Eta Arduraduna zurekin harremanetan jarriko egiaztatzeko bidalketa helbidea. Ordaindu partzelaren ondoren bakarrik jaso ondasunak eskuak sartu mezularitza edo posta-bulegoan.\nNola erosi Menorca Parazitol\nNekatuta aurre parasitoak? Gonbidapen gabeko gonbidatuak, behin eta berriro, neure burua gogorarazten? Parazitol - zenbaki bat tresna gorputzaren garbiketa, bertan segurtasunez eta eraginkortasunez suntsitu patogeno Zure gorputza. Web-orri ofiziala herrialde Espainia iragartzen salmenta ireki! Gaur egun, soilik 50% off DESKONTUA, bizkortu erosi Parazitol prezio murriztua. Droga salmenta, emate, ordaintzeko agindua jaso ondoren mail edo mezulari bidez postetxean zure eremu. Bidalketa kostua desberdinak izan daitezke, eta hirietan.\nKapsulak Parazitol deskontatuko Menorca, gure web-orri ofiziala. Sartu ordena formularioa web orrian zure izena eta telefonoa beraz, langile harremanetan jarri ahal izango Duzu. Idatzi izena eta telefono zenbakia eskaera orria eta hautatu bidalketa metodo bat aholkulari. Eskatu ahal izango duzu hura zure galdera guztiak. Berretsi bidalketa helbidea. Ordaindu ahal izango duzu jaso ondoren mail edo courier bat hirian Menorca. Azkar aprobetxatu aldeko baldintzak eta ordena produktua orain! Gaur egun bakarrik erosi ahal izango duzu eraginkorra droga aurka parasitoak Menorca prezio bat €39.\nParazitol La Coruña Parazitol Lanzaroten\nParazitol Las Palmas de Gran Canaria Parazitol Murtzian\nBaratxuri hesteak garbitzea parasito eta onddoetatik\nHorrexegatik, gorputza parasito ugari garbitu dezakezu baratxuri soil eta erregularra erabiliz.\nFolk erremedioak zizareak eta parasitoak giza gorputzean\nZer folk erremedioak lagunduko zizareak eta parasitoak kentzeko gizakietan. Zizarentzako errezetarik eraginkorrenak hartuko ditugu kontuan artikulu honetan.\nOrdena Parazitol Menorca % 50 bakoitza


'Loreak' filma, I. EZAE Saria | EZAE\n'Loreak' filma, I. EZAE Saria\nAz, 09/23/2015 - 09:07\nEuskadiko zine-aretoen elkarteak aintzat hartu du pelikulak publikoaren eta kritikarien artean lortutako arrakasta, baita ikus-entzunezko sektorean izandako eragina ere\nLoreak filmak jaso du I. EZAE Saria, euskal zinema-industriari egindako ekarpenagatik. Publikoaren eta kritikarien artean lortutako arrakasta handia aintzat hartu du Euskadiko zine-aretoen elkarteak. Hollywoodeko Oscars-etarako bidean jarri den pelikulak bultzada esanguratsua eman dio, gainera, euskal ikus-entzunezkoen sektoreari, elkarteko arduradunen esanetan.\nEZAEko ordezkari Coro Odriozolak 63. Zinemaldian egindako sari-banaketa ekitaldian baieztatu duenez, "historia egiten ari den euskal film bat saritzeko elkartu gara". Euskal zinemagintzan inflexio-puntua markatu duela eta EZAE Saria gehiago merezi duenik ez dagoela adierazi du.\nZinemaldiko zuzendari José Luis Rebordinos anfitrioi izan duen ekitaldian hitza hartu dute Eusko Jaurlaritzako Kultura, Gazteria eta Kirol sailburuorde Joxean Muñozek; EZAEko presidente Alfonso Benegasek, eta Loreak filmeko ordezkariek. Golardoarekin oso pozik agertura dira azken horiek.\nJoxean Muñoz Eusko Jaurlaritzako Kultura sailburuordeak EZAEren sorrera txalotu eta nabarmendu du, “aitzindaria delako, Euskadiko zine-areto guztiak batzea lortu duelako, zinema-kultura sustatzeko sortu delako eta Zineuskadiren helburuekin bat datorrelako”.\nZentzu horretan, Zineuskadi Ikus-entzunezkoen plataforma publikoaren eta EZAEren arteko elkarlanaren garrantzia nabarmendu du, “onuragarria izango delako euskal zinema sustatzeko eta eragin positiboa izango duelako bai ekoizle, bai banatzaile eta baita areto-arduradunentzat ere”.\nAmaitzeko, etorkizunean elkarlana sendotzeko borondatea dagoela aurreratu du, eta adibide gisa, 'Pan: sekula betirako bidaia' pelikularen estreinaldia aipatu du; “EZAEko aretoetan euskaraz ikusteko aukera izango da”.\nCoro Odriozolak gogorarazi du EZAE elkarteak "euskal zinema-kultura sustatzea, komunikatzea eta hedatzea" duela helburu. Halaber, entitateko bazkideek, Euskadiko zinema-areto pribatuek, ibilbide profesional luzea eta "euskal kultur arloan protagonismo handia" dutela jakinarazi du. Areto horiek "ikus-entzunezkoen sorkuntza sostengatzeko" lagungarriak direla ere aipatu du.\nHori dela eta, arlo publiko eta pribatuaren arteko elkarlanaren alde apustu egin du, "zinemara eta beste edozein kultur adierazpenera gerturatzeko espazioak sortu eta gizarte kohesioa, integrazioa eta tolerantzia sustatze aldera".\nAurten partaidetza bikoitza izango du EZAEk Zinemaldian; izan ere, Gazteriaren Saria babestuko du. Horren bitartez, gazteengana iritsi nahi du, zine-aretoak ikus-entzunezkoez gozatzeko espazio aproposa direla erakusteko. Zinemaldiaren ondoren, harrera onena izan duten filmak elkarteko aretoetan proiektatuko dira, prezio murriztuko emanaldi berezietan, gazteak erakarri asmoz. Proiekzio horien ostean, solasaldiak egingo dira filmak transmititzen dituen balioetan sakondu ahal izateko.


Arocena Echevarria, Ignacio - Auñamendi Eusko Entziklopedia\nArocena Echevarria, Ignacio\nHistorialari, idazle eta irakasle gipuzkoarra, Donostian jaio zen 1931ko urtarrilaren 7an. Bermeon hil zen 2003ko irailaren 24an.\nFausto Arocena historialari, ikertzaile eta Gipuzkoako Foru Aldundiko artxiboen zuzendariaren semea. Bost anai-arreba izan ziren, besteak beste, Javier Arocena margolaria eta Teresa Arocena idazlea. Jesuitekin ikasi zuen Donostian eta umetan euskara bazekien arren gero galdu egin zuen.\nValladolideko Unibertsitatean historiako ikasketak egin zituen. Azpeitian bitarteko irakasle gisa aritu zen 1956an. Lebrija-ko (Sevilla) ikastetxean ere aritu zen eta handik Bermeora joan zen. 1959ko apirilaren 27an Bermeoko Institutuko irakasle izendatu zuten. 1962an artxibozain gisa lan egin zuen Donostiako Udalean eta 1963an uko egin zion lanpostuari. 1969ko abenduaren 2an Bermeoko institutuko katedradun izendatu zuten. Bere bizia historiari eta irakaskuntzari eskaini zion. Bermeoko institutuko goiko eraikinak bere izena darama. 1994an irakaskuntza utzi zuen.\n1996ko azaroaren 16an Bermeoko herriko semetzako izendatu zuten. 2000ko otsailaren 15ean Arocena sendiak Fausto eta Ignacioren hainbat dokumentu dohaintzan eman zizkion Koldo Mitxelena Liburutegiari. Halaber, 2002an Ignacio Arocenak dohaintzan eman zion bere bilduma -3.407 liburukiz osatutakoa- Bermeoko Udal Liburutegiari.\nMonografiak eta separatak\nArgitalpen seriatuetako artikuluak\nLiburuen laburpenen aipuak\nKerexeta Zulaika, Roberto (ES)\nKerexeta Zulaika, Roberto (EU)


Zer gertatu zen Kronen-ekin? - Nafarroako Filmoteka\nhamarkadako Espainia, modu latzean idazten zuten gazteak: topiko hirukotea gaindituz –drogak, akohola, sexua-, horizonte existentzial, politiko eta sentimentala, eta baita ere haien ez egotea gainditu zuten; esaldi motzak, apaindu gabeko irudiak, bigungarririk ez duten hitzak. José Ángel Mañas, Ray Loriga, Lucia Etxebarria, Pedro Maestre, Marta Sanz… Ahots berriak, gaztetasuna, literatura eta argitaratze estrategia nahasi zituen belaunaldia da hau, Espainia demokratikoan agertu zen sorkuntza literarioari buruz eta belaunaldi literarioen berrikuntzei buruz hitz egiteko koktel ezin hobea.\nZiklo honetako fenomenoa ulertzen eta birpasatzen lagunduko duten beharrezko hiru film proiektatuko dira. Lehendabizikoa, Luis Machak duela urte bat estreinatu zuen dokumentala izanen da, belaunaldi honi buruzko tesis doktoralaren fruitu eta Generación Kronen izenekoa. Bigarren eta hirugarren saioetan Kronen-eko autoreen bi gidoi proiektatuko dira, Historia del Kronen, Montxo Armendarizen eskutik eta José Ángel Mañas-en gidoiaren eta La pistola de mi hermano, Ray Loringa idazle eta zinegilearen eskutik.\nGainera, Liburutegiak bi proposamen berri gehituko ditu. Lehendabizikoa, Kronen belaunaldiari buruzko gidaliburu eta ikus-entzunezko literatur materiala aurkeztuko du. Eta bigarrena, José Ángel Mañasen hitzaldi baten antolakuntza izanen da, La literatura explicada a los asnos izeneko entseguari buruz, espainiar literaturari buruzko berrikuspen kritikoa, Montxo Armendarizen filmaren aurretik landu zuena.\nIrailaren 2a, ostirala, 20:00\nIrailaren 9a, ostirala, 20.00\nIrailaren 16a, ostirala, 20.00


Euskarari dagokionez "urrats ausartak" egiteko eskatu dio UEMAk Nafarroako Gobernuari - Iruñea - euskalerriairratia.eus\nEuskarari dagokionez "urrats ausartak" egiteko eskatu dio UEMAk Nafarroako Gobernuari\nEuskalerria Irratia 2016-06-23 14:07\nArgazkia: UEMAko ordezkariek egindako agerraldia.\n'Aldaketaren gobernuak' egindakoa ontzat jo badu ere, "konpondu gabeko hizkuntza aferak" daudela salatu du: esaterako, Lan Eskaintza Publikoetan, euskararen tokia.\n«Eskertzeko da orain arte izandako elkarlana, baina, urte bat pasata, urrats esanguratsuagoak emateko garaia ere bada. Hizkuntza eskubideez ari gara», adierazi du Eneka Maiz UEMAko presidenteak, exekutiboari zuzenduz.\n"Aldaketa" sumatu sumatu egin dela uste duen arren, "euskararen gaia eta euskararen arnasguneen beharrak" jasotzeko galdegin dio.\nNolanahi ere, badaude alor positiboak ere: UPNren garaian "inongo harremanik" ez zuten UEMAk eta Nafarroako Gobernuak; orain, aldiz, badute. Otsailean egin zuten bi aldeko lehen bilera eta konpromiso gutxi batzuk hartu zituen gobernuak: hala nola, arnasguneei buruzko tailerrean lan egitea Hezkuntza Departamentuak eta euskara sustatzeko UEMAren politikak aintzat hartzea.\nBadira, talka eragin duten gaiak, ordea: zonalde euskaldunetako liburuzainei euskara ez exijitzea eta osasungintzan hamabi lanpostu elebidun baino ez jartzea, adibidez.\nBaztango Euskara Plana ere izan du gogoan, epaileak baliogabetu egin baitzuen. Orain Nafarroako Kontzejuen eta Udalerrien Federazioarekin bat ari da lanean UEMA, Udal Lege berri bat bermatuko duen Udal Mapa osatzeko xedez.\nGaur egun, Nafarroako mahiru udalerri dira UEMAko kide: Araitz, Arantza, Arbizu, Areso, Basaburua, Baztan, Bera, Etxalar, Etxarri Aranatz, Goizueta, Igantzi, Larraun eta Leitza.\nUEMAren webgunean jaso daiteke informazio gehiago.\nEuskalerria Irratia 2016 ots 26 Nafarroa\nOsasun etxeak eta liburutegiak euskalduntzeko neurriak proposatu dizkio UEMAk Parlamentuari\nEuskalerria Irratia 2013 aza 20